આ હસ્તીઓનું ભાવિ આજે વોટિંગ મશીનમાં લૉક થશે - news\nઆ હસ્તીઓનું ભાવિ આજે વોટિંગ મશીનમાં લૉક થશે\nPublished: 13th December, 2012 03:11 IST\n૨૦૦૧માં ગુજરાતના મુખ્ય પ્રધાનપદેથી રાજીનામું આપ્યા પછી પહેલી વખત સક્રિય રાજકારણમાં આવનારા ગુજરાતના આ ભૂતપૂર્વ મુખ્ય પ્રધાન જૂનાગઢ જિલ્લાની વિસાવદર બેઠક પરથી ઇલેક્શન લડે છે. આ અગાઉ તે ૧૯૯૫ અને ૧૯૯૮માં આ બેઠક પરથી જીતી ચૂક્યા છે.\nકેશુભાઈ પટેલ જીપીપીના પ્રમુખ ૨૦૦૧માં ગુજરાતના મુખ્ય પ્રધાનપદેથી રાજીનામું આપ્યા પછી પહેલી વખત સક્રિય રાજકારણમાં આવનારા ગુજરાતના આ ભૂતપૂર્વ મુખ્ય પ્રધાન જૂનાગઢ જિલ્લાની વિસાવદર બેઠક પરથી ઇલેક્શન લડે છે. આ અગાઉ તે ૧૯૯૫ અને ૧૯૯૮માં આ બેઠક પરથી જીતી ચૂક્યા છે. ડૉ. કનુભાઈ કળસરિયા ગુજરાત પરિવર્તન મંચના પ્રમુખ નરેન્દ્ર મોદીના ઔદ્યોગિક વિચારોને બ્રેક મારવાનું કામ કરીને ગુજરાત સરકાર દ્વારા કરવામાં આવેલા જમીન સંપાદને સુપ્રીમ કોર્ટમાં પડકારી, નિરમાના સિમેન્ટ પ્લાન્ટને ભાવનગરમાં આવતો અટકાવનારા ડૉ. કનુભાઈ કળસરિયા આ વખતે ભાવનગર જિલ્લાના ગારિયાધારમાંથી ઇલેક્શન લડી રહ્યા છે. નવા સીમાંકન મુજબ ડૉ. કનુભાઈ કળસરિયા સામે ગુજરાતના ઊર્જાપ્રધાન સૌરભ પટેલે ઇલેક્શન લડવું પડે એવા સંજોગો હતા, પણ કનુભાઈની લોકપ્રિયતા જોઈને સૌરભ પટેલે પોતાનો મતવિસ્તાર બદલાવવો પડ્યો છે. દિલીપ સંઘાણી કૃષિપ્રધાન નરેન્દ્ર મોદીના અંગત બનવાની દિશામાં ધીમે પણ મક્કમ ડગલે આગળ વધી રહેલા ગુજરાત સરકારના કૃષિપ્રધાન દિલીપ સંઘાણી સામે ૪૯૦ કરોડના ભ્રષ્ટાચારના આક્ષેપો થયા છે. સંઘાણીની ઇચ્છા મતવિસ્તાર બદલાવવાની હતી, પણ નરેન્દ્ર મોદીએ તેમને પરવાનગી નહીં આપતાં હવે તે પોતાના ઑરિજિનલ મતવિસ્તાર અમરેલીમાંથી ઇલેક્શન લડી રહ્યા છે. દિલીપ સંઘાણી સામે કૉન્ગ્રેસના પરેશ ધાનાણી ઇલેક્શન લડી રહ્યા છે. મહેન્દ્ર મશરૂ જૂનાગઢના બીજેપી ધારાસભ્ય કળયુગના નરસિંહ મહેતા ગણાતા જૂનાગઢ જિલ્લાના મહેન્દ્ર મશરૂ આ અગાઉ પાંચ વખત વિધાનસભા ઇલેક્શન જીતી ચૂક્યા છે. પોતાની આ પાંચ ટર્મ દરમ્યાન તેમણે વિધાનસભ્ય તરીકેનો કોઈ પગાર લીધો નથી કે એક પણ પ્રકારનાં ભથ્થાં સ્વીકાર્યા નથી. મહેન્દ્ર મશરૂ છઠ્ઠી વખત વિધાનસભા જીતશે એવું માનનારો બહોળો વર્ગ છે. શક્તિસિંહ ગોહિલ વિરોધ પક્ષના નેતા ભાવનગર (ગ્રામ્ય) બેઠક પરથી ઇલેક્શન લડી રહેલા શક્તિસિંહ ગોહિલે માત્ર સરકાર બને એ માટે નહીં, પણ જો બીજેપીની સરકાર બને તો પોતાનું વિરોધ પક્ષના નેતાનું પદ જળવાયેલું રહે એ માટે પણ આ બેઠક પરથી જીતવાનું છે. આ બેઠક પર તેમની સામે કોળીનેતા અને ગુજરાતના ફિશરીઝ ડિપાર્ટમેન્ટના પ્રધાન પરસોતમ સોલંકી લડી રહ્યા છે. પરસોતમ સોલંકી મત્સ્યપ્રધાન ૪૦૦ કરોડનું માછીમારી ક્ષેત્રનું કૌભાંડ અને નવું સીમાંકન ગુજરાતના આ કોળી આગેવાનને નડી શકે છે. અધૂરામાં પૂરું, સામે પોતાના અંગત મિત્ર એવા શક્તિસિંહ ગોહિલ જેવા સ્ટ્રૉન્ગ કૅન્ડિડેટ પણ છે. પરસોતમ સોલંકીની ઇચ્છા ભાવનગર (ગ્રામ્ય) બેઠક પરથી ઇલેક્શન લડવાની નહોતી પણ નરેન્દ્ર મોદીના આગ્રહને કારણે તેમણે અહીંથી ઇલેક્શનમાં ઝુકાવવું પડ્યું છે. વજુભાઈ વાળા નાણાપ્રધાન સતત છ વખત રાજકોટ (પશ્ચિમ) બેઠક પરથી જીતનારા વજુભાઈ વાળા બીજેપીના પાયાના સિદ્ધાંતોને અને પાર્ટીલાઇનને હંમેશાં વફાદાર રહ્યા છે. વજુભાઈ છેલ્લાં સાડાદસ વર્ષથી નાણાપ્રધાનપદ પર સ્થિર છે. જો વજુભાઈ આ વખતે જીતશે તો તેમને ડેપ્યુટી ચીફ મિનિસ્ટરનું પદ મળી શકે એવી શક્યતા છે, પણ આ બેઠક પર ટક્કર આપવા માટે હવે જીપીપી પણ છે. ગોરધન ઝડફિયા જીપીપીના મહામંત્રી કેશુભાઈ પટેલને બહાર લાવી મોદી સામે બળવો પોકારાવવાનું કામ કરવામાં જેમનો સૌથી મોટો ફાળો છે એ ગોરધન ઝડફિયા ૨૦૦૨ પછી પહેલી વાર વિધાનસભાનું ઇલેક્શન લડી રહ્યા છે. રખિયાલના વિધાનસભ્ય રહી ચૂકેલા ગોરધનભાઈ આ વખતે ગોંડલમાંથી ઇલેક્શન લડી રહ્યા છે. ગોંડલમાં તેમને બીજેપીના ભૂતપૂર્વ વિધાનસભ્ય જયરાજસિંહ જાડેજા અને એનસીપીના કરન્ટ વિધાનસભ્ય ચંદુભાઈ વઘાસિયાનો સામનો કરવાનો છે. વિઠ્ઠલ રાદડિયા કૉન્ગ્રેસના સંસદસભ્ય માથાભારે લેઉવા પટેલ તરીકે પ્રસ્થાપિત થયેલા વિઠ્ઠલ રાદડિયા મૂળ ધોરાજીના છે અને એટલે જ સંસદસભ્ય હોવા છતાં આ વખતે તે ધોરાજી બેઠક પરથી વિધાનસભાનું ઇલેક્શન લડી રહ્યા છે. તેમની સામે મૂળ ધોરાજીના અને બીજેપીના પોરબંદરના ભૂતપૂર્વ સંસદસભ્ય હરિભાઈ પટેલને ટિકિટ આપવામાં આવી છે. અજુર્ન મોઢવાડિયા કૉન્ગ્રેસના પ્રદેશપ્રમુખ જેમ શક્તિસિંહ માટે અસ્તિત્વનો પ્રશ્ન છે એમ જ અજુર્ન મોઢવાડિયા માટે પણ આ જીત અસ્તિત્વની લડાઈ સમી છે. અજુર્ન મોઢવાડિયા સામે બીજેપીએ પોતાના ૨૦૦૨ના ભૂતપૂર્વ વિધાનસભ્ય બાબુભાઈ બોખિરિયાને ટિકિટ આપી છે. બાબુભાઈ મેર કૉમ્યુનિટીમાં સારું વર્ચસ્વ ધરાવે છે એટલે અજુર્નભાઈને આ વખતે ખરી ટક્કર મળી રહી છે. અજુર્નભાઈ હારશે તો તેમણે ગુજરાત કૉન્ગસેનું પ્રમુખપદ ગુમાવવું પડશે એ નક્કી છે. કાંધલ જાડેજા એનસીપી ઉમેદવાર પોતાના ક્રાઇમ કેસને કારણે સતત ન્યુઝપેપરમાં ચમકતા રહેલા કાંધલ જાડેજાને આ વખતે એનસીપીએ કુતિયાણા બેઠક પરથી ટિકિટ આપી છે. કાંધલની સામે બીજેપીએ છેલ્લી બે ટર્મથી ચૂંટાતા આવતા કરસન ઓડેદરાને ટિકિટ આપી છે. આ ઇલેક્શનમાં કાંધલ જીતશે તો તેની એક નવી કરીઅર શરૂ થશે, જેની માટે કાંધલ તનતોડ મહેનત કરી રહ્યો છે. અલબત્ત, કાંધલને અટકાવવા માટે કરસન ઓડેદરાએ પણ આકરી મહેનત કરી છે.\nદિગ્ગજ નૃત્ય ઈતિહાસકાર સુનિલ કોઠારીનું 87 વર્ષે હાર્ટ એટેકથી નિધન\n27th December, 2020 15:50 IST


આજે નવા મંત્રીમંડળની શપથવિધિ થઇ શકે છે, તમામ MLA ને બોલાવ્યા ગાંધીનગર\nHomeન્યૂઝઆજે નવા મંત્રીમંડળની શપથવિધિ થઇ શકે છે, તમામ MLA ને બોલાવ્યા ગાંધીનગર\nગુજરાતના નવા મુખ્યમંત્રી તરીકે ભૂપેન્દ્ર પટેલે (Bupendra Patel)સોમવારે શપથ લીધા હતા. ત્યારે ભૂપેન્દ્ર પટેલની નવી ટીમ આજે બુધવારે શપથ ગ્રહણ (Swearing)કરી શકે છે. આજે બુધવારે બપોરે2કલાકે મંત્રીઓના શપથ (sworn)યોજાય તેવી પૂરેપૂરી શક્યતા છે. રાજભવન ખાતે આ શપથગ્રહણ (Swearing)સમારોહ યોજાનાર છે. નવા મંત્રી (New minister)ઓની શપથવિધિને લઈને ભાજપના ધારાસભ્યો (MLA)માં ગતિવિધિ તેજ થઈ ગઈ છે. જેમાં સવારે 10 કલાકે તમામ ધારાસભ્યોને ગાંધીનગર પહોંચી જવાનું કહી દેવામાં આવ્યું છે.\nનવા મંત્રી મંડળની શપથ (sworn)લઇ શકે છે?\nમહત્વનું છે કે આજે બુધવારે બપોરે2કલાકે રાજભવન ખાતે રાજ્યપાલ આચાર્ય દેવવ્રત (Governor Acharya Devvrat) નવા મંત્રી (New minister)ઓને શપથ (Oath)લેવડાવશે તેવા સમાચાર મળી રહ્યાં છે. મળતી માહિતી મુજબ ભૂપેન્દ્ર પટેલ (Bupendra Patel)નું આ નવું મંત્રીમંડળ જુના મંત્રીમંડળ કરતાં અલગ હોઇ શકે છે તેમા શંકાને કોઇ સ્થાન નથી. તો એ પણ કહી શકાય કે નવા મંત્રીમંડળમાં યુવા અને અનુભવી ચહેરાઓને સ્થાન આપવામાં આવી શકે છે. જેમાં ઓબીસી અને દલિત ચહેરાઓને પણ મંત્રીમંડળમાં સ્થાન મળે તેવી પ્રબળ શક્યતાઓ છે.\nક્યા ચહેરાઓ રિપીટ થશે?\nપૂર્વ મુખ્યમંત્રી વિજય રૂપાણી ( Vijay Rupani)સરકારમાં રહેલા કેટલાક મંત્રી (Minister)ઓને ભૂપેન્દ્ર પટેલના મંત્રીમંડળમાં રિપીટ કરવામાં આવી શકે છે. જો રિપીટ ચહેરાઓની વાત કરવામાં આવે તો તેમાં પ્રદિપસિંહ જાડેજા, આર.સી.ફળદુ, સૌરભ પટેલ, જયેશ રાદડિયા, કુંવરજી બાવળિયા, જવાહર ચાવડા, ગણપત વસાવા અને દિલીપ ઠાકોરનો સમાવેશ થવાની શક્યતા હાલ પુરતી તો વર્તાઈ રહી છે.\nઆ પણ વાંચો: ભૂપેન્દ્ર પટેલે લીધા નવા CM પદના શપથ, PM મોદીએ રૂપાણીને લઇને કહી મોટી વાત\nનવા મંત્રીમંડળમાં પૂર્વ ગૃહરાજ્યમંત્રી પ્રદીપસિંહ જાડેજાને કેબિનેટ (Cabinet)કક્ષાના મંત્રીનો દરજ્જો આપવામાં આવી શકે છે. પરંતુ ગૃહ ખાતાને બદલે પ્રદીપસિંહને અન્ય ખાતાની ફાળવણી કરવામાં આવશે. તો અમદાવાદના અમરાઈવાડીના ધારાસભ્ય જગદીશ પટેલને પ્રદીપસિંહ જાડેજાને બદલે રાજ્યકક્ષાના ગૃહમંત્રી બનાવવામાં આવે તેવી શક્યતાઓ સેવાઇ રહી છે. જ્યારે રાજકોટના ધારાસભ્ય ગોવિંદ પટેલને ભૂપેન્દ્રસિંહ ચૂડાસમાને બદલે શિક્ષણ વિભાગ (Department of Education)આપવામાં આવી શકે છે. ભૂપેન્દ્ર પટેલના નવા મંત્રીમંડળમાં મહિલાઓને પણ સ્થાન આપવામાં આવી શકે છે.\nઆજે બુધવારે નવા મંત્રીમંડળની શપથવિધિ (Swearing in)યોજાવાની સંભાવના છે. ત્યારે નવા મંત્રીમંડળ (Cabinet)માં કયા નવા ચહેરાઓને સ્થાન મળશે. આ વાત પર તમામની નજર હાલમાં મંડરાયેલી છે. ત્યારે અમદાવાદના એલિસબ્રીજના ધારાસભ્ય રાકેશ શાહને પણ ભૂપેન્દ્ર પટેલની સરકારમાં સ્થાન મળી શકે છે. તો નિકોલ વિધાનસભા બેઠકના ધારાસભ્ય જગદીશ પંચાલને પણ સ્થાન મળવાની સંભાવના રહેલી છે.\nમધ્ય ગુજરાતમાંથી આ ચહેરા શપથ (Swearing)લઇ શકે છે\nબીજી તરફ મધ્ય ગુજરાતમાંથી જો વાત કરવામાં આવે તો મનીષા વકીલને મંત્રીમંડળમાં સ્થાન મળે તેવી ચર્ચાઓ ચાલી રહી છે. તો કેતન ઈનામદારનું નામ પણ મંત્રીમંડળ (Cabinet)માં સમાવાય તેવી ચર્ચા થઈ રહી છે. આ ઉપરાંત ગઢડાના ધારાસભ્ય આત્મારામ, વીસનગર વિધાનસભા બેઠકના ધારાસભ્ય ઋષિકેશ પટેલ, લીંબડી બેઠક પરથી કિરીટસિંહ રાણા, ઈડરના ધારાસભ્ય હિતુ કનોડિયા, સુરત પૂર્વના અરવિંદ, મજૂરાના ધારાસભ્ય હર્ષ સંધવી અને સંગીતા પાટીલને પણ નવા મંત્રીમંડળમાં સ્થાન મળવાની ચર્ચાઓ ચાલી રહી છે.\nગુજરાત પેટાચૂંટણીની સમીક્ષા જુઓ વીડિયો દ્વારા:\nAll the MLAs were called to Gandhinagarcm bhupendra patelnew cabinetnew cabinet could be sworn in todayOTTott app newsOTT IndiaOTT INDIA AppOTT India Readott newsRead OTT Indiasworn\nIPO બજારની તેજી મોટી આફતના એંધાણ ? અડધાથી વધુ IPO માત્ર ઓફર ફોર સેલ


daily horoscope today 13 June 2022 numerology suggestions - કઈ રાશિના લોકોનો સમય રહેશે સારો અને કોનો રહેશે ખરાબ – News18 Gujarati\nNumerology 13 June 2022: આજનો તમારો દિવસ કેવો રહેશે અને શેનું દાન કરવાથી ભવિષ્ય ઊજ્જવળ બનશે\nLast Updated : June 12, 2022, 21:57 IST\nમારુતિનંદનને કઈ રીતે મળ્યું હનુમાન નામ?\nબિઝનેસ ટ્રાન્ઝેક્શનમાં આજે નાણાંકીય લાભ પ્રાપ્ત થવાની કોઈ સંભાવના નથી. ભવિષ્યમાં આગળ વધવા માટે તમારે ઓફિસ અને પરિવારમાં સિનિયર વ્યક્તિઓની સલાહ લેવી જોઈએ. તમે સરળતાથી સંપત્તિ ખરીદી શકશો અને વેચી શકશો. તમારા બાળકોને આજે મોટી ઉપલબ્ધિ પ્રાપ્ત તઈ શકે છે. કૃષિ, ડીલરશીપ, બાંધકામ, પુસ્તક, દવાઓ અને નાણાકીય ક્ષેત્રે રિકવરી જોવા મળશે. શિક્ષકો અને કોચને સરાહના પ્રાપ્ત થશે.\nદાન: જરૂરિયાતમંદ વ્યક્તિઓને પીળા ફળનું દાન કરો\nઆજે તમારે તમારા વિચાર બોસ સામે રજૂ ન કરવા જોઈએ. કાયદાકીય પ્રતિબદ્ધતાઓને કારણે તમે પરેશાન થશો અને દેવાઓમાં ઘટાડો થશે. તમારી મુલાકાત એવી વ્યક્તિ સાથે થશે, જેના કારણે તમારા સમ્માનને ઠેસ પહોંચશે. મહિલાઓએ પરિવારના અન્ય મહિલા સભ્યોનૌ સહયોગ કરવો જોઈએ. આજે તમે તમારા સવાલના જવાબ શોધી શકો છો. એક્સપોર્ટ ઈમ્પોર્ટ બિઝનેસમાં અને રાજનેતાઓને સફળતા પ્રાપ્ત થશે.\nદાન: ગરીબોને ખાંડનું દાન કરો\nતમને તમારા માતા-પિતા અને ગુરુના આશીર્વાદથી સફળતા પ્રાપ્ત થશે. આજે વિદ્યાર્થીઓ, રાજનેતાઓ અને ખેલાડીઓને ઉચ્ચ સફળતા મળવાની સંભાવના છે. તમારા જ્ઞાનની મદદથી તમારા સિનિયર વ્યક્તિઓ પણ ખુશ થશે. આજે જે પણ નિર્ણય લેવામાં આવશે તે સંગીતકાર અને લેખકના પક્ષમાં રહેશે. આજે જે પણ રોકાણ કરવામાં આવે તેમાં ઉચ્ચ લાભ થશે. પ્રેમ કરનાર વ્યક્તિઓએ પોતાની લાગણીઓ વ્યક્ત કરવી જોઈએ. ડીલ કરવામાં સરકારી અધિકારીઓને લાભ થઈ શકે છે. તમારા ગુરુના નામનો જાપ કરો અને દિવસની શરૂઆત કરતા પહેલા માથા પર ચંદનનું તિલક કરો.\nદાન: મહિલા સહાયકને કેસરનું દાન કરો\nઆજે દગો મળવાની સંભાવના હોવાથી તમારે સંબંધોમાં સાવધાન રહેવું જોઈએ. તમને મોટી સંખ્યામાં નાણાં પ્રાપ્ત થાય છે, પરંતુ નવા ક્ષેત્રે રોકાણ કરવા માટે એક દિવસની રાહ જોવી. રાજનીતિ અને મનોરંજન ક્ષેત્રે યાત્રા કરવા ઈચ્છતા લોકો માટે આજનો દિવસ સારો નથી. શેરબજારમાં આજે ધીમી ગતિનો સામનો કરવો પડી શકે છે. મેડીકલ અને કૃષિ ક્ષેત્રે સકારાત્મક ફેરફાર જોવા મળશે. વિદ્યાર્થીઓ જે પણ લક્ષ્ય પ્રાપ્ત કરવા ઈચ્છે છે, તે તેમણે કાગળ પર લખી લેવા જોઈએ. જેનાથી તેઓ સરળતાથી લક્ષ્ય પ્રાપ્ત કરી શકશે. માર્કેટિંગ સાથે જોડાયેલ વ્યક્તિઓ આ મહિનાના અંત સુધીમાં પોતાનો લક્ષ્ય પ્રાપ્ત કરી શકે છે. આજે નોન વેજ આહારનું સેવન ન કરવું.\nદાન: ભિખારીઓને ધાબળાનું દાન કરો\nશું તમે ખૂબ જ નિરાશાજનક ફીલ કરી રહ્યા છો. તો આજનો દિવસ ઉજ્જવળ હોવાથી અગાઉના તમામ નુકસાનોને ભૂલીને આગળ વધવું જોઈએ. અગાઉના કામનું આજે તમને સારું ફળ પ્રાપ્ત થઈ શકે છે. આજે તમારા જીવનમાં એક નવો મિત્ર આવી શકે છે. બેન્કર અને અભિનેતાઓ માટે આજનો દિવસ સારો છે. વિદ્યાર્થીઓને આજે શૈક્ષણિક ઉપલબ્ધિઓ પ્રાપ્ત થશે.\nવિવાદોનો અંત લાવવા માટે, ઘર અને સ્ટોક ખરીદવા માટે, ટ્રાવેલ કરવા, ટુર્નામેન્ટ રમવા, ઓડિશન આપવા, ફિલ્મ સાઈન કરવા, પ્રેઝન્ટેશન આપવા માટે, જીતની ઊજવણી કરવા માટે આજનો દિવસ શુભ છે. બાળકો સાથે સમય પસાર કરવા માટે આજનો દિવસ સારો છે. જો તમે વિઝા માટે રાહ જોઈ રહ્યા છો તો, તમે પોઝિટીવ મુવમેન્ટ સાથે આગળ વધી શકો છો. જે વ્યક્તિઓ આજે નવી ફેક્ટરીની સ્થાપના કરવા માટે સંપત્તિની શોધ કરે છે, તેઓ અન્ય વિકલ્પની પસંદગી કરી શકે છે. અભિનેતા અને મીડિયાના લોકો સફળતાનો આનંદ લઈ શકે છે.\nજો કોઈ વ્યક્તિ તમને દગો આપવાની કોશિશ કરશે તો તે ક્યારેય પણ સફળતા નહીં મેળવે. રમત અને શિક્ષા ક્ષેત્રે જીત મેળવવા માટે વડીલોના આશીર્વાદ મેળવો. સંબંધ વધુ મજબૂત થશે અને ભાગ્ય વધુ ઊજ્જવળ થશે. ગુરુમંત્રનો જાપ કરો. મૃદુ અને દયાળુ શબ્દોથી તમે આખી બાજી તમારા ફેવરમાં કરી લીધી છે. રાજનેતાઓ સાથે સાર્વજનિક સભાઓમાં ભાગ લેવા માટે અને પાર્ટીના સિનિયર લીડને ઈમ્પ્રેસ કરવાનો આજે શુભ દિવસ છે.\nમાસ્ટર કલર: ઓરેન્જ\nનાણાં સાથે સંબંધિત તમામ ઉદ્દેશ્ય આજે સરળતાથી પૂર્ણ થશે. પારિવારિક જીવનમાં સામંજસ્ય સ્થાપિત કરવા માટે ખૂબ જ મહેનત કરવી પડશે. આજના દિવસ દરમિયાન એક્સિલેન્ટ કમ્યુનિકેશન અને ધૈર્યની મદદથી તમને પુરસ્કાર પ્રાપ્ત થઈ શકે છે. આજે તમે વધુમાં વધુ સમય ઉચ્ચ સ્તરનું જ્ઞાન પ્રાપ્ત કરવામાં પસાર કરશો. સેમિનાર દરમિયાન ડૉકટરોને સમ્માન પ્રાપ્ત થશે.\nદાન: ભિખારીઓને ખાટા ફળનું દાન કરો\nઆજે તમારી કાર્યશૈલીમાં ફ્લેક્સિબલ રહો અને દાન પુણ્ય કરો. સરકારી આદેશ મેળવવા માટેનો આજનો દિવસ શુભ છે. આજનો દિવસ સારો હોવાથી ખેલાડીઓ અને વિદ્યાર્થીઓએ ડોક્યુમેન્ટેશનમાં આગળ વધવું જોઈએ. CA, અભિનેતાઓ, ટીચર, સ્પોર્ટ્સમેન આજે પોતાનું લક અજમાવી શકે છે.\nમાસ્ટર કલર: લાલ અને ઓરેન્જ\nશું દાન કરવું જોઈએ: બાળકોને લાલ પેનનું દાન કરો.\nપિયુષ ગોયલ, રાજકુમાર રાવ, દિશા પટણી, તરુણ આદર્શ અને રાજ રેડ્ડીનો જન્મ 13 જૂનનો રોજ થયો છે.\nFirst published: June 12, 2022, 21:57 IST


દર 41 વર્ષે આ જગ્યાએ લોકોને મળવા આવે છે ખુદ ભગવાન હનુમાન. – news\nવિશ્વાસ ના આવે એવી હકીકત છે..\nમાતંગ આદિવાસી:સેતુ એશિયાના સંશોધન મુજબ, શ્રીલંકાના જંગલોમાં એક આદિવાસી જૂથ રહે છે જે બહારના સમાજથી સંપૂર્ણપણે કપાઈ જાય છે. તેમની જીવનશૈલી અને કપડાં પણ અલગ છે. તેમની ભાષા પણ પ્રચલિત ભાષાથી અલગ છે. તે માતંગ આદિવાસી સમુદાય છે. સેતુ એશિયા અનુસાર, હનુમાનજી દર 41 વર્ષે તેમને મળવા આવે છે.\nસેતુ એશિયા નામના આ આધ્યાત્મિક સંગઠનનું કેન્દ્ર કોલંબોમાં છે જ્યારે તેનું આધ્યાત્મિક કેન્દ્ર પિડુરુથલાગલા પર્વતની તળેટીમાં આવેલું નાનકડું ગામ નુવારામાં છે. આ સંસ્થાનો હેતુ માનવ જાતિને હનુમાનજી સાથે ફરી જોડવાનો છે.સેતુ નામનું આ આધ્યાત્મિક સંગઠન દાવો કરે છે કે આ વખતે 27 મે 2014 ના રોજ હનુમાનજીએ આ આદિવાસી જૂથો સાથે છેલ્લો દિવસ વિતાવ્યો હતો. આ પછી, હનુમાનજી હવે 2055 માં ફરી મળવા આવશે.\nઆ માથંગ્સની આ પ્રવૃત્તિઓ દર 41 વર્ષ પછી જ સક્રિય થાય છે. મથંગો અનુસાર, હનુમાનજીએ તેમને વચન આપ્યું હતું કે હું દર 41 વર્ષે તમને મળવા આવીશ અને બોધ આપીશ. તેમના વચન મુજબ, હનુમાનજી દર 41 વર્ષે તેમની પાસે આત્મ જ્ઞાન આપીને પોતાને શુદ્ધ કરવા માટે તેમની પાસે આવે છે.\nસેતુ સંગઠન મુજબ આ આદિવાસી અથવા આદિવાસી જૂથને માતંગ લોકોનો સમાજ કહેવામાં આવે છે. અત્રે ઉલ્લેખનીય છે કે હનુમાન જીનો જન્મ પણ ઋષિ માતંગના આશ્રમમાં થયો હતો.શ્રીલંકાના પિડુરુ પર્વતોના જંગલોમાં રહેતા માતંગ આદિજાતિના લોકોની સંખ્યા ઘણી ઓછી છે અને શ્રીલંકાની અન્ય જાતિઓથી તદ્દન અલગ છે. સેતુ સંગઠને તેમને વધુ સારી રીતે ઓળખવા માટે જંગલી જીવનશૈલી અપનાવી અને તેમનો સંપર્ક શરૂ કર્યો. તેમનો સંપર્ક કર્યા પછી, તેમને તે જૂથોમાંથી મળેલી માહિતી જાણીને આશ્ચર્ય થયું.\nમથંગોએ હનુમાનજની સેવા કરી હતી:એવું કહેવાય છે કે જ્યારે ભગવાન શ્રી રામે પોતાનું માનવ જીવન પૂર્ણ કરીને જળ સમાધિ લીધી હતી, ત્યારે હનુમાનજી ફરીથી અયોધ્યા છોડીને જંગલોમાં રહેવા ગયા હતા. કિષ્કિન્ધા વગેરે સ્થળોએ જતી વખતે તેઓ લંકાના જંગલોમાં ફરવા ગયા હતા. તે સમયે વિભીષણનું શાસન હતું. વિભીષણને ચિરંજીવી બનવાનું વરદાન પણ હતું.\nહનુમાનજીએ શ્રીલંકાના જંગલોમાં કેટલાક દિવસો વિતાવ્યા હતા જ્યાં તેઓ ભગવાન શ્રી રામનું ધ્યાન કરતા હતા. તે સમય દરમિયાન પીડુરુ પર્વતમાં રહેતા કેટલાક માતંગ આદિવાસીઓએ તેમની ખૂબ સેવા કરી હતી. તેમની સેવાથી ખુશ થઈને હનુમાનજીએ તેમને વચન આપ્યું હતું કે તેઓ દર 41 વર્ષ પછી તમને મળવા આવશે. આ જ કારણ છે કે હનુમાનજી આજે પણ આ વચનનું પાલન કરે છે.\nરહસ્યમય મંત્ર: સેતુ વેબસાઈટ દાવો કરે છે કે મથંગો પાસે એવો રહસ્યમય મંત્ર છે કે જ્યારે હનુમાનજી જાપ કરવામાં આવે ત્યારે સૂક્ષ્મ સ્વરૂપમાં દેખાય છે. તેઓ આજે પણ જીવંત છે અને હિમાલયના જંગલોમાં રહે છે. જંગલોમાંથી બહાર આવીને, તે માનવ સમાજમાં ભક્તોની મદદ માટે આવે છે, પરંતુ કોઈને દેખાતું નથી.\nમાથંગ્સ અનુસાર, હનુમાનજીના દર્શન કરવા માટે આત્મા શુદ્ધ હોવો જરૂરી છે. શુદ્ધ મનના લોકો જ તેને જોઈ શકે છે. મંત્રના જાપની અસર ત્યારે જ થાય છે જ્યારે ભક્તને હનુમાનજીમાં દ્ર શ્રદ્ધા હોય અને હનુમાનજી સાથે આધ્યાત્મિક સંબંધ હોય.સેતુનો દાવો છે કે જે વ્યક્તિ હનુમાનજી સાથે આધ્યાત્મિક રીતે જોડાયેલ નથી તે આ મંત્રનો જાપ કરે છે તે સ્થળના 980 મીટરની ત્રિજ્યામાં હાજર ન હોવો જોઈએ. એટલે કે, તેનો હનુમાનજી સાથે આત્માનો સંબંધ હોવો જોઈએ.\njanva jevu astrology, bhagyashali, janva javu, rashifal


...તે છતાં લખતા રહો, શક્ય છે, આ માર્ગ પર આગળ જતાં ઈશ્વર મળે / સંવાદ / જ્વલંત છાયા | ગુજરાતી લિટરેચર\n...તે છતાં લખતા રહો, શક્ય છે, આ માર્ગ પર આગળ જતાં ઈશ્વર મળે / સંવાદ / જ્વલંત છાયા\n9.9 - ...તે છતાં લખતા રહો, શક્ય છે, આ માર્ગ પર આગળ જતાં ઈશ્વર મળે / સંવાદ / જ્વલંત છાયા\nબીજું વિશ્વયુદ્ધ જગતના મોટા-મોટા દેશો માટે, નેતાઓ માટે આખી પ્રજા માટે ઘટનાઓનો કાળખંડ હતો. પ્રત્યેક દિવસ, પ્રત્યેક માનસ એક જીવંત વાત બની ને, વેદનાઓનો દસ્તાવેજ બની ને જીવતો હતો. ૧૯૪૨માં થયેલું એ યુદ્ધ સમા થયું ત્યાર પછી ૧૯૪૫માં એક પુસ્તક પ્રકાશિત થયું. તેનું નામ ‘ધ ડાયરી ઓફ એની ફ્રેંક.’ એક તો જાણીતું છે પરતું તેની પાછળની વાત વધારે રસપ્રદ છે. હોલેન્ડના આમસ્ટર્ડેમમાં એક ડચ છોકરી એક ઘરના ભંડકિયામાં રહેતી હતી. ભારે યાતનાના દિવસો તેણે પસાર કર્યા અને એ રીતે ત્રણ વર્ષ ગયાં. જે કાંઈ પણ બનતું તેની નોંધ તે છોકરી એ ડાયરીમાં કરતી. ક્યારેક ખાવાનું ન મળે તો ક્યારેક કંઈક બીજી તકલીફ યુદ્ધ પૂર્ણ થયું તેના થોડા દિવસો અગાઉ તેના પરિવારને નાઝીઓ એ મારી નાંખ્યો. આ તમામ ઘટનાઓ તેણે આ ડાયરીમાં નોંધ હતી. જિંદગીના ૧૨મે વર્ષે પિતાએ આપેલી આ ડાયરીમાં ૧૬ વર્ષની વય સુધી આલેખાતી રહી. અને યુદ્ધ બાદ તે એક બેસ્ટસેલર કૃતિ તરીકે સ્થાન પામી. લાખો નકલો વેચાઈ ગઈ એ એની ફ્રેન્કની ડાયરીની.\nએવું જ બન્યું હતું જયારે જેની ફેરલ નામના એક લેખકના પુસ્તકને બૂકર પ્રાઈઝ મળ્યું. પ્રાઈઝ વિનર પુસ્તકો તો અનેક છે પરંતુ અહીં હટ કે બાબત એ હતી કે પુસ્તક પ્રકાશિત થયું તેના ૪૦ વર્ષ પછી તેને ઇનામ મળ્યું. ૧૯૭૦માં એ પુસ્તક લખાયું હતું, ૧૯૭૯માં જેની ફેરલનું નિધન થયું. અને હમણાં તેમની કૃતિને આ વૈશ્વિક સન્માન મળ્યું. તાત્પર્ય એ છે કે કર્યું સર્જન ક્યારે નોંધ પામે કે ક્યારે નોંધ પામે ક્યારે પોંખાય તે નક્કી હોતું નથી. મહાનતા અને પારિતોષિકને કોઈ સીધો સંબંધ નથી. એવોર્ડ વીનર કોઈ પણ કૃતિ મહાનમાં ગણાતી થઈ જાય તેવું બને પરંતુ, કોઈ પણ મહાન કૃતિને એવોર્ડ મળે જ તે જરૂરી નથી. મૂળ વાત એ છે કે નિષ્ઠાથી કરેલું કોઈ પણ સર્જન, કોઈ પણ કામ ક્યારેક ને ક્યારેક દુનિયાની નજરે ચડે છે. માટે જો થોડી પણ સર્જનાત્મક કુદરતે આપી હોય તો તેનો ઉપયોગ કરતાં રહેવું જોઈએ. મુકેશ જોશીની કવિતા એમ જ સાવ અચાનક અત્યાર યાદ આવી ગઈ, ‘ક્યારેક ખૂટે, ક્યારેક તૂટે તે છતાં લખતા રહો શક્ય છે આ માર્ગ પર આગળ જતાં ઈશ્વર મળે.’\nફેરલની આ નવલકથા તો આપણી વાતનું મંડાણ માત્ર છે. બાકી જે કહેવું તે એ છે કે જો સર્જનમાં પોત હોય, બળ હોય તો વર્ષો નહીં, યુગો સુધી તે તકે છે, વંચાય છે અને આપનું હોવું ખૂટી તે પછી પણ તેની નોંધ લેવાયું તેવું બની શકે. જે સર્જન તેની રચનાના સમયના સિમાડા તોડી સર્વકાલીન બને તે છે, ટકે એવોર્ડ એ અલબત્ત એક આભૂષણ છે, ત્વચા નહીં, પુસ્તકની કેટલી કૉપી વેચાય છે, કેટલાં પુન:મુદ્રણ થાય છે તે બધા માપદંડોની કોર્મશિયલ વેલ્યૂ છે પરંતુ વધારે વેચાય કે સમયસર પુરુસ્કાર મળે એ જ રચના કે ચિત્ર કે ફિલ્મ મહાન છે તેવું નથી. અમેરિકામાં રહીને પણ સંત જેવું જીવન હેમી થોરોનું ‘વોલ્ડેન’ પુસ્તક આજે તો ઘણું લોકપ્રિય છે પરંતુ થોરોની આ વાતોને અનેક પ્રકાશકોએ રીજેક્ટ કરી હતી અંતે તેમણે પોતે આ પુસ્તક છાપ્યું. ૧૨૦૦મથી ૨૭૫ નાક વેંચાઈ, થોડી થોરોએ મિત્રોને ભેટ આપી અને બાકીની કોપીઓએ થોતોનું શો-કેશ ક્યારેય ખાલી ન કર્યું. આજે દોઢેક સદી પછી વોલ્ડેન અનેક લોકો માટે પ્રેરણાસ્ત્રોત છે, લગભગ દરેક ભાષામાં તેના અનુવાદ થયા છે.\nઆવી જ વાત લેખક હ્યુ પ્રેથરની છે, પ્રેથરને લેખક બનવાના ઓરતા હતા, પત્નીને કહ્યું, ‘થોડો ટાઈમ હું સર્જન કરું, તું ચલાવ.’ કરાર પોકો થયો, પરંતુ બે-અઢી વર્ષ સુધી હ્યુ પ્રેથરની પેન કંઈ નિપજાવી ન શકી. અંતે નિરાશ થઇ તેમણે જે વિચાર આવે તે ડાયરીમાં ટપકાવવાનું શરૂ કર્યું. પોતે પોતાના જ ઉદ્દેશીને નાની નાની નોંધ લખતા. તેમની અન્ય રચના તો કોઈએ ન છાપી પરંતુ આ નાની નોંધો પુસ્તક રૂપે છપાઈ, તેનું નામ ‘નોટ્સ ટુ માય સેલ્ફ.’ બે-ત્રણ લાઈનોમાં જીવનની ફિલોસોફી, વાસ્તવિકતા, અનુભૂતિ બધું જ તેમણે આપ્યું છે અને તે પણ બેસ્ટસેલર છે.\nલોકો સુધી પહોંચે તેવી કોઈ પણ કૃતિ ટકતી હોય છે. રામાયણ અને મહાભારત તો આ વાતનો સજ્જડ પૂરવોછે. ૪૦૦ વર્ષના વ્હાણા વાયા પછી પણ શેક્સપિયરના નાટકો, તેના પાત્રો કેમ વિશ્વની દરેક ભાષામાં બોલે છે, કૉલેજની નાટ્યસ્પર્ધામાં પણ શેક્સપિયર અને પડદા પર ઓથેલો-ઓમકારા કે મકબુલમાં પણ શેક્સપિયર. ટોલ્સટોય – જિબ્રાન તો આપણા ચેતોવિસ્તારની હજુ ગઈકાલ જ ગણાય પરંતુ કેમ પાંચ્સોવ્ર્ષ પહેલાંનો નરસિંહ મહેતા પણ આજે ગવાય છે ? કલાપીનું સમગ્રજીવન છવ્વીસ વર્ષ, અને કાવ્યસંગ્રહ તો મૃત્યુ પછી બહાર પડ્યો તો પણ વર્ષનો કોઈ યુવક ઈ-મેઈલ કરીને પૂછે છે, ‘તમે લખ્યું હતું તે કાલપીની સી.ડી. ક્યાં મળશે.?’ મેઘાણીની કોઈ બુકના પોસ્ટર કોઈ બુકસ્ટોલ પર ત્યારે તો નહોતા જ લાગ્યા, આજે પણ એવું અગ્રેસિવ માર્કેટિંગ નથી. છતાં વેવિશાળ કેમ રીપ્રિન્ટ થાય છે ? અને કેમ વિવલ્લભનવા કવર સાથે આવે છે ? કારણકે આ કૃતિઓનું કનેક્શન સીધું જ માનવીય સંવેદના સાથે છે.\nજો સર્જન પૂર્ણ સમર્પણ, નિષ્ઠા સાથે, ડિવોશન સાથે થયું હોય તો તે ઊગે જ. શક્ય છે કે તમે બે લીટી પણ લખીને કોઈને વંચાવવા-સંભળાવવા ટેવાયેલા હો, અને પછી એ પરંપરા તૂટે તો કાંઈ સર્જન થોડું બંધ થાય ? દુષ્યંતકુમારની એક કવિતા આવું જ કાંઈક કહે છે. ‘દૂર તક ફૈલી હુઈ હૈ જિંદગી કી રાહ, એ નહીં તો ઓર કોઈ વૃક્ષ દેગા છાંહ, ગુલમહોર ઇસ બાર ખીલ નહીં પાયે તો ક્યા, સત્ય યદી તુમ મુજે મિલ પાયે નહીં તો ક્યા’ ગઝલ લખતા હો કે વાર્તા જે અછાંદસ કે પછી ગીત કે કાંઈ પણ, જો લખવાના આશિષ કુદરતે આપ્યાં હોય તો લખવાનું ચાલુ જ રખાય. ડાયરીઓ સતત ભરાતી રહેવી જોઈએ. કારણકે જો ભરાયેલી હશે તો કદાચ પ્રકાશિત થશે, અને ૪૦ વર્ષ પછી તેને પ્રાઈઝ પણ મળશે! પેલું એક કવોટેશન છે ને, ‘હું હવે ભરપૂર જીવવા માંગુ છું, કારણકે તારા વગર હું સાવ્ખાલી છું, હું તેથી હવે ભરચક જીવવા માંગું છું.’ ભરપૂર જીવવા માટે સભર થઈને સર્જન કરવા જેવો કોઈ અન્ય વિકલ્પ હોય ?


The Mughals built water gardens | મોગલોએ બનાવ્યા હતા પાણીવાળા બગીચા - Divya Bhaskar\nThe Mughals Built Water Gardens\nહિસ્ટ્રી:મોગલોએ બનાવ્યા હતા પાણીવાળા બગીચા\nમોગલો જે ચારબાગ બગીચાનું નિર્માણ કરાવતા, તે વિશિષ્ટ પદ્ધતિના હતા. લંબચોરસની ચારે બાજુએ બગીચા અને વચ્ચે ઇમારત તથા ફુવારા હતા\nમોગલોના સામ્રાજ્ય દરમિયાન ભારતમાં અનેક ચારબાગ બગીચાઓ બનાવવામાં આવ્યા, જેમાંના કેટલાક આજેય છે\n- સુરેશ મિશ્ર\nઆજે આપણે કેટલાક વિવિધ પ્રકારનાં બગીચાઓની ચર્ચા કરીશું, જે ભૂતકાળમાં તો ખૂબ મનોહર હતા અને તેમાંથી ઘણા આજે પણ એટલા જ મનોહર છે. આ બગીચા મોગલો દ્વારા એક વિશિષ્ટ શૈલીમાં બનાવવામાં આવ્યા હતા. જેને ચારબાગ શૈલી કહેવામાં આવે છે. ચારબાગ વાસ્તવમાં ઇરાની સ્થાપત્યનો એક ખાસ ભાગ હતો અને અહીં ઇમારતની સાથે સુંદર ચારબાગ શૈલીનાં બગીચા બનાવવામાં આવતા હતા. તેમાં વિશાળ લંબચોરસ જમીનની ચારે બાજુ દીવાલો ચણી અને ચાર ભાગમાં વહેંચવામાં આવતા હતા. આ ચાર ભાગોમાં ચારબાગ શૈલીનો બગીચો વિકસિત કરવામાં આવતો હતો. ભૂપ્રદેશની મધ્યમાં એક ઇમારત બનાવવામાં આવતી હતી. તેમાં ખાસ ચોક્કસ તત્વો હતા. જેમ કે, બગીચામાં જળાશય, તેની બાજુમાં ચાલવા માટેના રસ્તા, એના કિનારે પાણીની નહેરો અને અસંખ્ય ફુવારાઓ. હુમાયુની સમાધિ દિલ્હીના હઝરત નિઝામુદ્દીન સ્ટેશન નજીક છે. સમાધિની આસપાસનો વિશાળ બગીચો ચારબાગ શૈલીનો છે. તેની વાસ્તુરચના મીરક મિર્ઝા ગયાસે કરી હતી. તેનો ચારબાગ ત્રીસ એકરમાં ફેલાયેલો છે. ચારબાગનો સૌથી સુંદર નમૂનો આગ્રામાં તાજમહેલ ખાતે એક મનોહર બગીચો પણ છે. ભારતમાં ચારબાગનું નિર્માણ મોગલ સામ્રાજ્યના સર્જક બાબરના આગમનથી શરૂ થયું. તેના ભારતમાં આગમન પછી, તેમાં સુવ્યવસ્થિત બગીચાઓ અને પાણીની નહેરોનો ઘણો અભાવ વર્તાયો હતો. પોતાની આત્મકથા ‘બાબરનામા’માં બાબર ફરિયાદ સ્વરૂપે લખે છે – ‘હિંદુસ્તાનના શહેરો અને વસાહતોમાં વહેતું પાણી એટલે કે નહેરો ક્યાંય નથી... હિંદુસ્તાનના શહેરો અને ગ્રામ્ય વિસ્તારો ખૂબ જ ફીકા છે, બધા સરખા અને એકરસ… અહીંના બગીચામાં ન તો વહેતું પાણી છે કે ન તો તેની ફરતે દીવાલો છે.’ ચારબાગ બાબરની મનપસંદ શૈલી હતી. આગ્રામાં તેમણે ચારબાગ બનાવવા માટેની વિસ્તૃત સૂચના આપી.\nઅકબરે પણ દિલ્હી અને આગ્રામાં ચારબાગ શૈલીના બગીચા બનાવડાવ્યા. કેટલાક ચારબાગ નદીઓનાં કિનારે બનેલી ઇમારતોની સાથે બનાવવામાં આવ્યા. જેમ કે, આગ્રાનો તાજમહેલ. ચારબાગ શૈલીના બગીચાઓની પરંપરા મોગલોના પતન પછી પણ યથાવત્ રહી. સફદરજંગ ખાતે આવેલ મકબરો, જે દિલ્હીમાં વર્ષ 1754માં બંધાયો હતો, તેમાં પણ ચારબાગ શૈલીનો મનોહર બગીચો છે. જહાંગીરનાં સમય દરમિયાન કાશ્મીરમાં શાલીમાર બાગ અને શાહજહાંના સમય દરમિયાન નિશાંત બાગ બનાવવામાં આવ્યા. આ તમામ બગીચાઓના નિર્માણની યોજનાઓ ભલે અલગ હોય પણ તે બગીચાઓ જોવા જાવ તો અત્યંત મનોરમ્ય છે.\nઇમારતો, ચારબાગની નહેરો અને ફુવારાઓ માટે નજીકની નદી અથવા કુવામાંથી પર્શિયન વ્હીલનાં ઉપયોગથી પાણી ઊલેચવામાં આવતું હતું. હુમાયુની સમાધિના ચારબાગ, આગ્રામાં સિકંદરા ખાતે અકબરની સમાધિના ચારબાગ અને ધોલપુર તથા શાલીમાર બાગ માટે આ જ રીતે પાણી ઊલેચવામાં આવતું હતું. કહેવાનો અર્થ એ કે ચારબાગમાં બગીચાઓ તો બનાવવામાં આવતા જ હતા, પણ તેની સાથે સાથે બગીચાની સુંદરતા વધારવા માટે પાણીનો પણ ઉપયોગ કરવામાં આવતો હતો. આમ, પાણી માટેની સૂઝબૂઝ મોગલોની લાક્ષણિકતા હતી. મધ્યકાળમાં પશ્ચિમ એશિયા અને દક્ષિણ એશિયામાં કેટલાય ચારબાગ બનાવવામાં આવ્યા હતા, પરંતુ ચારબાગના બે ઉદાહરણો વિશ્વમાં શ્રેષ્ઠ માનવામાં આવે છે. એક આગ્રાના તાજમહલનો ચારબાગ અને બીજો ઇરાનના ઇસ્ફહાન શહેરમાં બનેલ ‘ચહારબાગ એ અબ્બાસી’ જે ઈરાનના શાહ અબ્બાસ દ્વારા 1596માં બનાવવામાં આવ્યો હતો.


After demonetisation spread of fake notes of two thousand thus identify the real note | Alert: નોટબંધી પછીથી બે હજારની ફેલાઇ નકલી નોટો, આ રીતે કરો નોટની ખરાઈ - news\nPublished: 18th January, 2020 20:23 IST | Mumbai Desk\nબ્લેક મનીને સામે લઈ આવવા માટે અને ભ્રષ્ટાચારને અટકાવવા માટે નોટબંધીનો નિર્ણય પડકારરૂપ રહ્યો. નિર્ણય બાદ માર્કેટમાં લાવવામાં આવેલા નવા નોટ ડુપ્લિકેટ છે. આમાં સૌથી વધારે ભાગીદારી બે હજારના નોટની છે. સૌથી વધારે મામલાઓ ગુજરાતથી છે. ત્યાર બાદ પશ્ચિમ બંગાળ, તામિલનાડુ અને ઉત્તર પ્રદેશ આવે છે. નેશનલ ક્રાઇમ રેકૉર્ડ બ્યૂરોના આંકડાઓ પ્રમાણે નોટબંધી પછી હવે ડુપ્લિકેટ નોટોના મામલે બે હજારના નોટની 56 ટકા ભાગીદારી છે.\nદરવર્ષે વધી રહી છે આવી ઘટનાઓ\nઆઠ નવેમ્બર 2016ના પ્રધાનમંત્રી નરેન્દ્ર મોદીના પાંચ સો અને હજારની નોટ બંધ કરાવવાની જાહેરાત સાથે નવી નોટોના સુરક્ષા પહેલુંઓનો પણ દાવો કરવામાં આવ્યો હતો પણ એનસીઆરબીના આંકડાઓ કંઇક બીજું જ કહી રહ્યા છે. આ પ્રમાણે વર્ષ 2017-2018માં કુલ 46.06 કરોડની કિંમતની ડુપ્લિકેટ નોટ પકડી પાડવામાં આવી. જેમાં બે હજારની નોટોની ભાગીદારી 2017માં 53.3 ટકા અને 2018માં વધીને 61.1 ટકા થઈ ગઈ છે.\nબેન્કમાં પહોંચી ડુપ્લિકેટ નોટ\nઆરબીઆઇની 2018-2019ની રિપોર્ટ પ્રમાણે વર્ષ 2017-18 દરમિયાન બેન્કમાં લેવડદેવડ દરમિયાન બે હજારની 17,929 ડુપ્લિકેટ નોટ મળી. આ સંખ્યા વધીને 21,847 થઈ ગઈ.\nસૌથી વધારે મામલા ગુજરાતથી\nનેશનલ ક્રાઇમ રેકૉર્ડ બ્યૂરોમાંથી પ્રાપ્ત આંકડાઓ પ્રમાણે જપ્ત ડુપ્લિકેટ નોટોમાં બે હજારની સર્વાધિક ભાગીદારી ગુજરાતથી છે. 2018માં 6.93 કરોડ કિંમતના બે હજારની ડુપ્લિકેટ નોટ ગુજરાતમાંથી મળી જ્યારે પશ્ચિમ બંગાળથી 3.5 કરોડ, તામિલનાડુથી 2.8 કરોડ અને ઉત્તર પ્રદેશ 2.6થી કરોડ કિંમત જેટલી બે હાજરની નોટ મળી. ખાસ વાત એ છે કે ઝારખંડ, મેઘાલય અને સિક્કિમ સિવાય ચંડીગઢ, દાદર અને નગર હવેલી, દમણ અને દીવ, પોંડિચેરીથી બે હજારની એક પણ ડુપ્લિકેટ નોટ નથી પકડાઇ.\nબનાવવામાં આવ્યા હતા 17 સુરક્ષા ચક્ર\n1. નોટની ડાબી બાજુ કોડમાં લખાયેલું બે હજાર\n2. નીચેની તરફ ડાબી બાજુ બે હજારની તાજી તસવીર\n3. દેવનાગરી ફૉન્ટમાં લખાયેલું બે હજાર\n4. નોટના મધ્યમાં મહાત્મા ગાંધીની તસવીર\n5. સૂક્ષ્મ શબ્દોમાં લખાયેલું ભારત અને ઇન્ડિયા.\n6. આરબીઆઇનો કલર કોડ. જે નોટને વાળવાથી લીલામાંથી બ્લૂ થઈ જાય છે.\n7. આરબીઆઇના વિવરણ નીચે ગવર્નરના હસ્તાક્ષર\n8. નોટની વચ્ચે ઇલેક્ટ્રોટાઇપ અને વૉટરમાર્ક સાથે મહાત્મા ગાંધીની તસવીર\n9. નોટની ડાબી બાજુ ઉપર અને જમણી તરફ નીચે ચઢતાં ક્રમમાં નંબર.\n10. લીલામાંથી બ્લુ થતાં કલરમાં લખાયેલી બે હજારની સંખ્યા.\n11. સિક્યોરિટી માટે નોટની જમણી બાજુ લખાયેલા કોડ.\n12. નોટની જમણી તરફ લગાડેલું અશોક સ્તંભ\n13. જમણી તરફ નોટ છપાવાનું વર્ષ.\n14. સ્વચ્છ ભારતનું સ્લોગન અને લોગો.\n15. જમણી તરફ આપવામાં આવેલી ભાષા કૉલમ\n16. મંગલયાનની તસવીર\n17. દેવનાગરીમાં જમણી તરફ લખાયેલું બે હજાર (આંકડામાં).


online shopping scam: બે લબરમુછિયાનું કારસ્તાન, લોકોનું એકાઉન્ટ હેક કરી ઓનલાઈન ખરીદી કરી લેતા - ahmedabad cyber crime branch caught two people for cheating online shoppers by hacking into their account | I am Gujarat\nahmedabad cyber crime branch caught two people for cheating online shoppers by hacking into their account\nબે લબરમુછિયાનું કારસ્તાન, લોકોનું એકાઉન્ટ હેક કરી ઓનલાઈન ખરીદી કરી લેતા\nMitesh Purohit | I am Gujarat | Updated: Oct 14, 2021, 11:32 AM\nઆ બંને લબરમુછિયા પ્રી પેઇડ ઓર્ડરની ડિટેઇલને હેક કરીને સરનામુ તથા મોબાઈલ નંબર બદલી નાખતા અને પછી ઓનલાઈન કંપનીના ડિલિવરી મેન પાસેથી વસ્તુ મેળવીને ભાગી છૂટતા.\nબંને આરોપીઓની પબજી ગેમ રમતા રમતા મુલાકાત થઈ હતી જે બાદ 1 હજારથી વધુ લોકો સાથે ચીટિંગ કરી\nઆરોપીઓ પાસેથી બે થેલા ભરીને રુ. 8.99 લાખની કિંમતની વસ્તુઓ મળી આવી હતી.\nટેલિગ્રામની મદદથી હેકિંગના સોફ્ટવેર મેળવતાં અને પછી ચીટિંગ કરતાં હતાં.\nઅમદાવાદઃ જો તમે ઓનલાઈન શોપિંગ કરો છો તો આ ન્યૂઝ ખાસ જોજો. અમદાવાદ સાયબર ક્રાઈમ બ્રાન્ચે ઓનલાઇન શોપિંગ કૌભાંડનો પર્દાફાશ કર્યો છે. સાયબર ક્રાઇમની ટીમે બે આરોપીઓની ધરપકડ કારી છે, બંને આરોપીઓ ઑનલાઇન શોપિંગ કરનાર ગ્રાહકોના ઓર્ડર બારોબાર મેળવી લેતા હતા. બંને આરોપીઓ ઑનલાઇન શોપિંગ કરનાર ગ્રાહકોના ઓર્ડર બારોબાર મેળવી લેતા હતા. ગૌતમ ઉર્ફે પૃથ્વી બારડ, અને નિલેશ બાબરીયા બંને યુવકોની છેતરપીંડી કરતા પહેલા પબજી ગેમ રમતા દરમ્યાન મુલાકાત થઈ હતી. આમ તો બંને આરોપીઓએ કઈ ખાસ અભ્યાસ કર્યો નથી તે છતાં માસ્ટર માઈન્ડ છે. અને ટેલિગ્રામમાંથી તમામ લોકોના ડેટા મેળવી એકાઉન્ટ હેક કરી છેતરપીંડી કરતા.\nપકડાયેલ બન્ને આરોપીઓ ફ્લિપકાર્ટ, મંત્રા, બ્રાન્ડ ફેક્ટરી, ટાટા ક્લિક જેવી બીજી વેબસાઈટના ગ્રાહકોના ઑનલાઇન ડિલિવરી કરેલા ઓર્ડરને હેક કરીને સરનામું બદલી કોઈપણ રીતે મેળવી લેતા હતા. બંને આરોપીઓએ ટેલીગ્રામમાંથી આ તમામ ડેટા મેળવી ભોગ બનનારના યુઝર દ્વારા તેને હેક કરી આ સમગ્ર કૌભાડ આચર્યું હોવાનું સામે આવ્યું છે. આરોપીઓ હેકિંગ કરવા માટે પ્રોક્ષી આઇ.પી એડ્રેસનો ઉપયોગ કરતા હોવાનું પોલીસ તપાસમાં સામે આવ્યું છે. આરોપીઓએ આ સિવાય OTT પ્લેટફોર્મનાં પણ ડેટા હેક કરી વગર ખર્ચે ઓનલાઈન પ્લેટફોર્મનો લાભ લેતા હતા. તપાસમાં સામે આવ્યું છે કે આરોપીઓ ટેલીગ્રામ એપ્લિકેશન પરથી એક હેકિંગ ટૂલ ડાઉનલોડ કરતા હતા અને તેના આધારે ગ્રાહકોના આઇ.પી બ્લોકના થાય ધ્યાન રાખીને કૌભાંડ કરતા હતા.\nઆ અંગે સાયબર ક્રાઈમ ડીસીપી અમિત વસાવાએ જણાવ્યું કે, પોલીસને પ્રાથમિક તપાસમાં જાણવા મળ્યું છે કે માત્ર ગુજરાતમાં જ નહિ પરંતુ સમગ્ર દેશના ગ્રાહકોનાં ઓર્ડર મેળવી લઈ કૌભાંડ આચરતા હતાં. અને છેલ્લા એક વર્ષમાં અનેક લોકોના ડેટા હેક કરી તેઓના એકાઉન્ટ અને ટાર્ગેટ કર્યા હતા. ઉલ્લેખનીય છે કે આરોપીઓ ઓર્ડર કોઈ ઘરે કે ઓફિસની જગ્યા પર નહીં પરંતુ રોડ પર જ ઓર્ડરની ડિલિવરી મેળવવા હતા. અત્યાર સુધીમાં બંને આરોપીઓએ 1 હજારથી વધુ લોકો સાથે ચીટિંગ કરી હોવાનું સામે આવ્યું છે.\nસાયબર ક્રાઈમ 92 પ્રોડક્ટ રિકવર કરી છે. જેની કિંતમ રુ. 8.99 લાખની થવા જાય છે. આરોપીઓ પશ્ચિમ બંગાળથી એક ડમી સિમકર્ડ લાવ્યા હતા, જે સીમ કાર્ડ માત્ર ઓર્ડરની ડિલિવરી માટે અડધો કલાક ચાલુ રાખી બંધ કરી દેતા હતા. જેથી કરીને પોલીસ તેમને ટ્રેક ના કરી શકે. આરોપી ખાસ કરીને જે એડવાન્સ પેમેન્ટ કરીને ઓર્ડર કરતા હતા, તેવા ગ્રાહકોને ટાર્ગેટ કરતા હતા. આ ગેંગમાં અન્ય લોકો પણ સામેલ હોય શકે છે કેમ કે આ દેશવ્યાપી કૌભાંડ દેખાઈ રહ્યું છે જેથી અન્ય લોકોને પકડવાની કાર્યવાહી પણ હાથ ધરવામાં આવી છે, સાથો સાથ આરોપીઓ કોને કોને માલ વેચ્યો છે તેની પણ પોલીસ તપાસ કરી રહી છે.\nRead Next Storyદેવાંશ ભાટીયા કેસઃ ચા પીવાની લાયમાં ગાંધીનગરમાં 25 વર્ષના યુવકની ચારે હત્યા કરી\nસાયબર ક્રાઈમ બ્રાન્ચ અમદાવાદ ઓનલાઈન શોપિંગ સ્કેમ online shopping scam cyber crime ahmedabad cyber crime branch\nWeb Title : ahmedabad cyber crime branch caught two people for cheating online shoppers by hacking into their account


બિંદાસ્ત ઝોહરા સહેગલ : ‘જિંદગી હસીન હૈ, નજર ઉઠા કે તો દેખ...’ | Zohra Sehgal's Last Words Life Is Beautiful Five Your Life Full Of Enjoyment - Gujarati Oneindia\n14 min ago Cyclone Tauktae: ગુજરાતના 8 જીલ્લાઓમાં ભારે વરસાદની આશંકા, IMDએ જારી કર્યું એલર્ટ\n38 min ago સગાઈ ન તોડવા પર પૂર્વ પ્રેમીએ યુવતીના અશ્લીલ ફોટા વાયરલ કરી દીધા\n47 min ago દિલ્હી: કોરોના મહામારીએ છીન્યો 63 ટકા ઘરેલું કામદારોનો રોઝગાર, ઘર ચલાવવું પણ મુશ્કેલ\n54 min ago Gold Weekly Update: સોનાની માંગમા તેજી આવી, જાણો સોનાના ભાવ\n| Updated: Friday, July 11, 2014, 11:08 [IST]\nમુંબઈ, 11 જુલાઈ : જિંદગી હસીન હૈ, નજર ઉઠા કે તો દેખ. હા જી, જિંદગી બેહદ હસીન છે. બસ જરૂર છે તેને દિલથી બિંદાસ્ત થઈ જીવવાની. આ જ ફિલસૂફી હતી ગુરુવારે નિધન પામેલા 102 વર્ષીય પ્રતિભાશાળી અભિનેત્રી ઝોહરા સહેગલની.\nઝોહરાએ આ શબ્દો ગત વર્ષ એટલે કે 27મી એપ્રિલ, 2013ના રોજ પોતાના 101મા જન્મ દિવસ પ્રસંગે લોકો સમક્ષ કહ્યા હતાં. ઝોહરાએ જણાવ્યુ હતું, ‘ભલે આજે હું 101 વર્ષની થઈ ગઈ, તો શું થયું? હું આજે પણ પોતાના જીવનની દરેક પળ માણી રહી છું.' પોતાના જન્મ દિવસ પ્રસંગે દિલ્હી ખાતે આવેલ ઇંડિયા હૅબિટેટ સેંટરમાં કેક કાપતાં ઝોહરાની ખુશીના અંદાજો અને ઉર્જાએ તે વખતે સૌના દિલ જીતી લીધા હતાં. આ પ્રસંગે તેમના દીકરી કિરણ સહેગલ દ્વારા લિખિત ‘ઝોહરા સહેગલ ફૅટી'નું વિમોચન તે વખતના વડાપ્રધાન ડૉ. મનમોહન સિંહના પત્ની ગુરશરણ કૌરે કર્યુ હતું. પુસ્તકમાં તેમના જીવન સાથે જોડાયેલી ખાટી-મીઠી યાદોનો ઉલ્લેખ છે.\nપોતાના ખુશમિજાજ અંદાજ માટે જાણીતા ઝોહરાએ પોતાના જન્મ દિવસના પ્રસંગને યાદગાર બનાવી દીધો હતો. લોકોને અહેસાસ કરાવ્યો હતો કે જિંદગી એક ખૂબસૂરત પુસ્તક છે કે જેને ખુશીથી વાંચવુ જોઇએ. ઝોહરાએ પોતાના વીતેલા દિવસોને યાદ કરતાં કહ્યુ હતું કે પૃથ્વીરાજ કપૂર શ્રેષ્ઠ કલાકાર હોવાની સાથે-સાથે એક સારા માણસ પણ હતાં કે જેમને પોતાના સાથી કલાકારોનો સમ્પૂર્ણ ખ્યાલ રહેતો હતો. ઝોહરા સહેગલ પહેલા ડાન્સર બન્યાં, પછી કોરિયોગ્રાફર અને પછી અભિનેત્રી બન્યાં.\nચાલો સ્લાઇડર સાથે જાણીએ ઝોહરા સહેગલના જીવનની વધુ રસપ્રદ બાબતો :\nએક ઘર મળી જાય...\nભારતીય સિનેમાના સૌથી વડીલ અભિનેત્રી ઝોહરા સહેગલ દક્ષિણ દિલ્હીના મંદાકિની એંક્લેવમાં પુત્રી કિરણ સહેગલ સાથે રહેતા હતાં. તેમણે 2011માં દિલ્હી સરકારને પત્ર લખી એક ઘર આપવાની માંગણી કરી હતી.\nડાન્સર તરીકે શરુઆત\nઝોહરાએ પોતાના કૅરિયરની શરુઆત એક ડાન્સર અને ડાન્સ દિગ્દર્શક તરીકે કરી હતી. ઝોહરા થિયેટરને પોતાનો પ્રથમ પ્રેમ ગણતા હતાં. ત્યાંથી જ તેમણે અભિનેયની ઝીણવટો શીખી. ઝોહરાએ પૃથ્વીરાજ કપૂરના પૃથ્વી થિયેટરમાં લગભગ 14 વર્ષ કામ કર્યું.\nકપૂરથી કપૂર સુધી\nઝોહરાએ પૃથ્વીરાજ કપૂરથી લઈ રણબીર કપૂર સુધી એટલે કે બૉલીવુડના જાણીતા કપૂર પરિવારની ચાર પેઢીઓ સાથે કામ કર્યું. ઝોહરા સહેગલ ભાજી ઑન ધ બીચ (1992), હમ દિલ દે ચુકે સનમ (1999), બેંડ ઇટ લાઇક બેકહમ (2002), દિલ સે (1998) અને ચીની કમ (2007) જેવી ફિલ્મોમાં બહેતરીન અભિનય માટે જાણીતા છે. તેમની છેલ્લી ફિલ્મો ચીની કમ અને સાવરિયા હતી.\nઝોહરા સહેગલનો જન્મ 27મી એપ્રિલ, 1912ના રોજ ઉત્તર પ્રદેશમાં સહારનપુર ખાતે થયો હતો. દહેરાદૂન નજીક ચકરાતા ખાતે ભણેલા-ગણેલા ઝોહરાને ભારત સરકારે 1998માં પદ્મશ્રી અને 2000માં પદ્મ વિભૂષણ વડે સન્માનિત કર્યા હતાં.\nસૌ પ્રથમ આંતર્રાષ્ટ્રીય મંચનો અનુભવ\nઝોહરા સહેગલ પ્રથમ એવા ભારતીય છે કે જેમણે સૌ પ્રથમ આંતર્રાષ્ટ્રીય મંચનો અનુભવ કર્યો. તેમણે 1960ના દાયકાના મધ્યે રુડયાર્ડ કિપલિંગની ધ રેસ્ક્યૂ ઑફ પ્લૂફ્લેસ ફિલ્મમાં કામ કર્યું.\nવર્ષ 1990ના દાયકામાં લંડનથી ભારત પરત ફરતા પહેલા ઝોહરાએ ધ જ્વેલ ઇન ધ ક્રાઉન, માય બ્યુટીફુલ લાઉંડરેટ, તંદૂરી નાઇટ્સ તથા નેવર સે ડાય જેવા ટેલીવિઝન કાર્યક્રમોમાં પણ કામ કર્યું.\nઝોહરા સહેગલને 1998માં પદ્મશ્રી, 2001માં કાલિદાસ સન્માન, 2004માં સંગીત નાટક અકાદમી પુરસ્કાર વડે સન્માનવામાં આવ્યાં.\nલાડલી ઑફ ધ કન્ટ્રી\n‘યુનાઇટેડ નેશન્સ પૉપ્યુલેશન ફંડ-લાડલી મીડિયા ઍવૉર્ડસ'એ 2008માં ઝોહરા સહેગલને ‘લાડલી ઑફ ધ કન્ટ્રી' પુરસ્કારથી સન્માનિત કર્યા હતાં.\nઆજે થશે અંતિમ સંસ્કાર\nજાણીતા અભિનેત્રી ઝોહરા સહેગલના આજે અંતિમ સંસ્કાર\nzohra sehgal bollywood photo feature ઝોહરા સહેગલ બૉલીવુડ ફોટો ફીચર\nFrom Prithviraj Kapoor to his great grandson Ranbir Kapoor - Zohra Sehgal held the feat of working with the oldest and newest generation of Bollywood. Zohra, who passed away Thursday at the age of 102.


મુસ્લિમ ટીચરે કર્યા તેના હિન્દુ સાથીના અંતિમ સંસ્કાર\nHome / National / મુસ્લિમ ટીચરે કર્યા તેના હિન્દુ સાથીના અંતિમ સંસ્કાર\nમુસ્લિમ ટીચરે કર્યા તેના હિન્દુ સાથીના અંતિમ સંસ્કાર 06/12/2018\nધાર્મિક એકતાનું મોટું ઉદાહરણ સામે આવ્યું છે. અહીંયા એક મુસ્લિમ ટીચરે તેના હિન્દુ સાથીના અંતિમ સંસ્કાર કર્યા. તેણે હિન્દુ રિવાજો પ્રમાણે, અંતિમ સંસ્કાર માટે માથાના વાળ તથા મૂછો પણ કઢાવી અને હવે તે 11 દિવસ પરિવાર સાથે શોક પણ મનાવશે. જોકે, તેના દોસ્તના પરિવારમાં માત્ર ત્રણ દીકરીઓ જ હતી, એટલા માટે તેણે પોતાની ફરજ બજાવી. તે તેમને પોતાનો સાથી અને મેન્ટર માનતા હતા, જેમની પાસેથી માનવતાનો પાઠ ભણ્યા હતા અને એટલા માટે તેણે આ નિર્ણય લીધો. મુસ્લિમ ટીચરે કહ્યું કે તે મારા ત્રીજા પિતા હતા.\nસંજન 2005માં રિટાયર્ડ થઈ ગયા હતા અને સ્કૂલમાં તેમનો સાથ છૂટી ગયો હતો, પરંતુ તેમની મિત્રતા યથાવત હતી. અશફાક તેને પોતાનો મેન્ટર માનતો હતો કારણ કે જ્યારે તેમણે સ્કૂલ જોઈન કરી હતી તો તેમની પાસેથી તે ઘણુ બધુ શીખ્યો હતો.\nસંજનના મોત બાદ તેના પરિવારમાં તેની માત્ર ત્રણ દીકરીઓ જ હતી એટલા માટે તેના અંતિમ સંસ્કાર કરવાનો નિર્ણય લીધો. હવે તેની સાથે તેની પત્ની અને 11 વર્ષનો દીકરો પણ શોક મનાવશે.\nઅશફાક જૂના દિવસોને યાદ કરતા કહે છે કે, સ્કૂલ જ્યારે પોતાની સુવર્ણ જયંતિ મનાવી રહી હતી, તે વર્ષે જ મારી નિમણૂક થઈ હતી.\nસ્કૂલમાં ઘણા એવા લોકો હતા જે ધર્મના આધારે મારી નિમણૂકનો વિરોધ કરી રહ્યા હતા, પરંતુ સંજન મારી સાથે ઊભા હતા.\nતેમણે મને બધી વાતોને અવણવા માટે કહ્યું. આટલું જ નહીં, મને જ્યા સુધી ઘર ના મળ્યું ત્યાં સુધી મને તેમના ઘરમાં રાખ્યો.\nઅશફાકે કહ્યું કે, તે ધર્મમાં નહીં માનવતામાં માને છે અને આ વાત મેં તેમની પાસેથી શીખી છે. તેમણે બતાવેલા માનવતાના રસ્તા પર ચાલવાનો નિર્ણય કર્યો છે.\nઅશફાકે કહ્યું કે, હું ઉદારવાદી વિચારધારા ધરાવું છું અને આ બધુ સંજન સરના કારણે છે. હું કાયમ કહું છું કે, મારે ત્રણ પિતા છે- એક જેમણે મને જન્મ આપ્યો, બીજા મારા ગુરુ અને ત્રીજા સંજન સર. તેમણે ક્યારેય કોઈ વાતની પરવાહ નથી કરી અને જે સાચું હતું તે જ કર્યું. હું પણ એ જ કરી રહ્યો છું.\nચર્ચાસ્પદ નાગરિક સુધારા બિલ રાજ્યસભામાં બહુમતીથી પાસ\nલોકસભામાં ભારે વિરોધ વચ્ચે નાગરિકતા સુધારા બિલ પસાર


મુંબઈનાં પૂરમાં બે ટ્રેનો ફસાઈ: 390 પ્રવાસીને ઉગારાયા | CN24NEWS\nHomeમુંબઈનાં પૂરમાં બે ટ્રેનો ફસાઈ: 390 પ્રવાસીને ઉગારાયા\nમુંબઈનાં પૂરમાં બે ટ્રેનો ફસાઈ: 390 પ્રવાસીને ઉગારાયા\nમુંબઈ તા.6 મુંબઈમાં અતિ ભારો વરસાદે જળપ્રલયની હાલત સર્જી દીધી હતી ત્યારે આજે પણ જનજીવન સ્થગીત જ રહ્યું છે. હજુ વધુ ભારે વરસાદની આગાહી વચ્ચે એલર્ટના આદેશ યથાવત રાખવામાં આવ્યા છે. બે ટ્રેનો અટવાઈ પડી હોવાથી તેમાંથી 290 પ્રવાસીને સહી સલામત બહાર કાઢવામાં આવ્યા બાદ તંત્ર તથા સરકારે રાહતનો શ્વાસ લીધો હતો.\nરિપોર્ટ પ્રમાણે આજે સવારે પુરા થયેલા ચોવીસ કલાકમાં કોલાબા ક્ષેત્રમાં 13 ઈંચથી વધુ તથા શાંતાક્રુઝ ક્ષેત્રમાં સાડા છ ઈંચ પાણી વરસ્યુ હતું. રાત સુધીમાં 12 ઈંચ જેટલો વરસાદ હતો. રાત દરમ્યાન જોર ઓછુ થયુ હતું અને દોઢ ઈંચ પાણી વરસ્યુ હતું. બપોરથી રાત સુધીમાં 100 કિલોમીટરથી વધુની ઝડપે પવન સાથે ખાબકેલા અતિ ભારે વરસાદે મુંબઈગરાઓને ભયભીત કરી મુકયા હતા.\nઅતિ ભારે વરસાદને કારણે આખુ મહાનગર પાણી-પાણી થઈ ગયુ હતું અને પુરની હાલત સર્જાઈ હતી. પશ્ર્ચીમીપરા વિસ્તારોમાં કેડ સમા પાણી ભરાયા હતા. રેલવે, બસ સહિતનો વાહન વ્યવહાર સ્થગીત થઈ ગયો હતો. રેલવે પાટાઓ પરથી પાણીનો ધસમસતો પ્રવાહ હતો. પરિણામે બે ટ્રેનો પણ અધવચ્ચે અટવાઈ પડી હતી. મસ્જીદ રેલવે સ્ટેશન પાસે બે લોકલ ટ્રેનો ફસાઈ ગઈ હતી. તેમાંથી મુસાફરોને ઉગારવા માટે એનડીઆરએફની મદદ લેવામાં આવી હતી. એક ટ્રેનમાંથી 231 તથા બીજી ટ્રેનમાંથી 39 પ્રવાસીઓને સહી સલામત બહાર કાઢવામાં આવ્યા હતા.\nમહાનગરમાં અતિ ભારે વરસાદ અને પુર જેવી હાલતને પગલે પશ્ર્ચીમ રેલવે દ્વારા તમામ ખાસ ટ્રેનો પણ સસ્પેન્ડ કરી દેવામાં આવી હતી.\nસમગ્ર મહાનગરમાં 100 કિલોમીટરથી અધિકના વાવાઝોડા જેવા પવન સાથેના અનરાધાર વરસાદે ભારે તારાજી સર્જી હતી. ઠેકઠેકાણે ઝાડ થાંભલા પડી ગયા હતા. જવાહરલાલ નહેરુ પોર્ટ પર ત્રણ વિરાટ ક્રેઈન ભાંગી ગઈ હતી. ઐતિહાસિક મુંબઈ શેરબજારનું બોર્ડ પણ તૂટી પડયું હતું. સમગ્ર મુંબઈ પાણી-પાણી થઈ ગયુ હતું. પુર જેવી હાલત વચ્ચે વડાપ્રધાન નરેન્દ્ર મોદીએ મહારાષ્ટ્રના મુખ્યમંત્રી ઉદ્ધવ ઠાકરે સાથે ટેલીફોનીક વાતચીત કરી હતી અને તમામ મદદની ખાતરી આપી હતી.\nઝાડ-થાંભલા વગેરે પડવાની સાથોસાથ મકાનોમાં પણ પાણી ઘુસ્યા હતા. ઉપરાંત કોરોના હોસ્પીટલમાં પણ પાણી ઘુસ્યા હતા. છ સ્થળોએ મકાન તથા દિવાલો ધસી પડી હતી. 141 સ્થળોએ ઝાડ પડયા હતા. સરકાર દ્વારા લોકોને ઘરમાં જ રહેવાની અપીલ કરવામાં આવી હતી. મહાનગરમાં અતિ ભારે વરસાદે 46 વર્ષનો રેકોર્ડ તોહયો હતો. ઝાડ-થાંભલા પડવાની ઘટનાઓને કારણે સંખ્યાબંધ રસ્તા બંધ છે અને જનજીવન સ્થગીત જ છે.\nPrevious articleચંદા કોચર સામે ટૂંક સમયમાં ચાર્જશીટ મૂકશે એન્ફોર્સમેન્ટ વિભાગ\nNext articleદહેગામ શહેરમાં રાત્રિના સમય દીપ પ્રાગટ્ય સાથે ઠેરઠેર દિવાળી જેવો માહોલ સર્જાયો.


Machchhukantha Vishasrimali Jain Samaj: મધનું શોખીન બાજ – ‘પાંદડું’\n[વડોદરા પાસે આવેલા ‘નેચર પાર્ક’માંથી પ્રકાશિત થતા ‘પાંદડું’ સામાયિકમાંથી પ્રસ્તુત લેખ સાભાર લેવામાં આવ્યો છે.]\nબાજ સામાન્ય રીતે મિતાહારી શિકારી પંખી છે, પણ તેને બીજા કોઈ ખોરાક કરતાં મધ બહુ જ ભાવે છે. આમાં, ગળપણ પસંદ કરવાની તેની સ્વાદેન્દ્રિયની શક્તિ કારણરૂપ હશે કે કેમ તે તો કોણ જાણે, પરંતુ શિકારીઓ અને વનેચર રખડુઓ કહે છે કે મધ મળે ત્યાં સુધી એ બીજા શિકારની પરવા ભાગ્યે જ કરે છે, અને મધ દેખીને તે પર અવાયો પડે છે.\nસહેજ પ્રશ્ન થાય કે પંખીને તો માખીઓ હેરાન કરી મૂકે; એ મધ ખાય કેવી રીતે ? પણ બાજને આ મુશ્કેલી નડતી નથી. મધ ખાવાની તેની એક વિશિષ્ટ રીત છે. ગમે તેવી ઘેરી ઘટામાંથી તેની ચકોર આંખ મધપૂડો શોધી કાઢે છે. પછી અત્યંત ચુપકીદીથી ત્યાં જઈને, તેની નજીકમાં નિરાંતે બેસીને ખાઈ શકાય એવી સારી જગ્યા શોધી તે પર બેસે છે અને ‘ડચ…’ કરતીકને ચાંચ મારી મધપૂડામાંથી એક લોચો ખેંચી કાઢે છે.\nપરંતુ એ ચાંચ મારવાની સાથોસાથ જ તે પોતાના શરીરનાં પીછાં એવી રીતે ફુલાવીને ગોટોમોટો બની જાય છે કે તેના શરીરની આસપાસ પીછાંનું એકસરખું પડ રચાઈ જાય છે. માખીઓ તે પર તૂટી પડે છે ખરી, પણ પીછાંનું પડ એવી ખૂબીથી રચાઈ જાય છે કે બે પીછાંની વચ્ચે પણ અંદર પેસવાનો ગાળો તેને મળતો નથી અને પીછાં પર તો તેના ડંખ કારગત થઈ જ શકતાં નથી. મધનો લોચો પકડેલું પોતાનું માથું પણ બાજ ઊંધું ઘાલીને પીછાંના એ ગોટામાં ખોસી દે છે અને એમ રહ્યેરહ્યે જ મોંમાં લીધેલો લોચો ખાવા ગળવા માંડે છે, તેની ચાંચ વાંકી ને પોપટની ચાંચ જેવી રચનાવાળી હોવાથી મધનો સારો એવો લોચો તોડી શકે છે. એ લોચો મધપૂડાનો આખો કટકો જ હોય છે. એમાં મધ પણ હોય, મીણ પણ હોય, માખીઓના ઈડાં અને બચ્ચાં પણ હોય અને સાથે આવી ગયેલી કોઈ માખી પણ હોય ! એ બધું જ બાજ ખાઈ જાય છે.\nમાખીઓ ઝનૂનથી આ પીંછાના ગોટા પર તૂટી પડે છે, અને જેવી ઠીકઠીક સંખ્યામાં ત્યાં જમા થાય તેવો જ બાજ પોતાનું શરીર જોરથી ધ્રુજાવીને એવી તો ઝણઝણાટી બોલાવે છે કે બધી માખીઓ ભરરર… કરતીકને ઊડી જાય છે. આ પળે મધપૂડો પણ ખુલ્લો થઈ જાય છે અને બાજને તેમાંથી બીજું બચકું તોડી લેવાની તક મળે છે. ફરી લોચો ખેંચી કાઢીને તે ગોટોમોટો બની જાય છે અને માખીઓ બેસી રહેવા આવે તેટલી વારમાં તો કોળિયો પૂરો કરી ફરી પાછી પીંછાંની ઝણઝણાટી બોલાવીને માખીઓને ઉડાડી મૂકી ત્રીજો કોળિયો ઉખેડી લે છે. આમ, સામાન્ય કદનો એક સારો મધપૂડો તો પાએક કલાકમાં તો સાફ કરી નાખે છે અને ત્યાં મધવાળી ખાલી ડાળી અને નિષ્ફળપણે બણબણાટ કરી રહેલી માખીઓ સિવાય મધપૂડાનું નામનિશાન રહેતું નથી.\nબાજ સિવાય બીજા કોઈ પંખીના આ રીતે મધ ખાઈ શકવા વિશે શંકા છે, કેમકે કોઈએ હજુ જોયું નથી. માત્ર હિમાલયમાં ‘હનીબર્ડ’ નામનું પંખી થાય છે. એનો મધનો શોખ તો સુપ્રસિદ્ધ છે. બાજની મધ ખાવાની રીત ખરેખર નવાઈ ભરી છે. આ બાજ જે ‘Honey Buzzard’ નામથી ઓળખવામાં આવે છે, તે કદમાં પૂરો બે ફૂટનો, રંગે બદામી હોય છે.


Learn Astrology in Gujarati : Auspicious and Inauspicious Planet - શુભ અને અશુભ ગ્રહ : જ્યોતિષ શીખો\nહોમમાં » ગુજરાતી » જ્યોતિષ શીખો » શુભ અને અશુભ ગ્રહ\nશુભ અને અશુભ ગ્રહ : જ્યોતિષ શીખો (ભાગ-2)\nનમસ્કાર. જ્યોતિષ શીખો કોર્સ માં ફરી થી તમારું સ્વાગત છે. આ લેખ નો વિષય છે શુભ અને અશુભ ગ્રહ. જે નવ ગ્રહો ની અમે વાત કરી તેમાં થી અમુક ગ્રહો શુભ અને અમુક ગ્રહો ને પાપી કહેવા માં આવ્યું છે.\nચંદ્ર, બુધ, શુક્ર, ગુરુ શુભ ગ્રહ છે.\nસૂર્ય, મંગલ, શનિ, રાહુ, કેતુ, ચંદ્ર અને બુધ દર વખતે શુભ નથી હોતા. પૂર્ણ ચંદ્ર એટલે કે પૂર્ણિમા પાસે નો ચંદ્ર શુભ માનવા માં આવે છે જયારે કે અમાવાસ પાસે નો ચંદ્ર શુભ નથી હોતો. એજ રીતે બુધ જો શુભ ગ્રહ ની સાથે હોય તો શુભ હોય છે અને જો પાપી ગ્રહ ની સાથે હોય તો પાપી થયી જાય છે.\nશુભ અને પાપ ગ્રહો નું ફલાદેશ માં ઘણું મહત્વ છે. આ ધ્યાન રાખવા વળી વાત છે કે બધા પાપી ગ્રહો ખોટી અસર નથી આપતા. ના કે બધા શુભ ગ્રહ દર સમયે સારા ફળો આપે છે. સારા અથવા ખોટા ફળો ઘણી બીજી વાતો જેમ કે ગ્રહ નું સ્વામિત્વ, ગ્રહ ની રાશિ સ્થિતિ, દૃષ્ટિઓ અને દશા વગેરે પર નિર્ભર કરે છે જેની ચર્ચા આપણે આગળ કરીશું. નમસ્કાર.


Need to make the relationship emotionally stable and strong - સંબંધને ભાવનાત્મક રીતે સ્થિર અને મજબૂત બનાવવા જરૂરી – News18 Gujarati\nકોઈપણ સંબંધ બાંધતા પહેલા તમારા પાર્ટનરમાં આ6વાતો છે કે કેમ? તેની ખાતરી જરૂરથી કરો\nrelationship care tips: કોઈપણ સંબંધને (relation) લાંબા સમય સુધી ટકાવી રાખવા માટે સંબંધમાં ભાવનાત્મક અને ફિજિકલી (Emotionally and physically) મજબૂત હોવા જરૂરી છે.\nLast Updated : March 05, 2022, 23:13 IST\nલાઈફસ્ટાઈલ ડેસ્કઃ મનુષ્ય લાગણીશીલ (emotional) હોય છે અને તે ઘણી વાર ઘણી બાબતે તે આ દર્શાવવાનુ વલણ ધરાવે છે. પાણી, હવા અને ખોરાક આપણા માટે જેમ જરૂરી છે તે રીતે આપણી માટે ઈમોશન અને લાગણીઓ પણ ખૂબ મહત્વની છે. કોઈપણ સંબંધને (relation) લાંબા સમય સુધી ટકાવી રાખવા માટે સંબંધમાં ભાવનાત્મક અને ફિજિકલી મજબૂત હોવા જરૂરી છે. રોમેન્ટિક સંબંધોને વધુ સ્વસ્થ અને મજબૂત બનાવવા માટે અફેક્શન, સિક્યોરિટી અને અપ્રિસિયેશન ખૂબ જરૂરી હોય છે. દરેક વ્યક્તિ અલગ હોય છે તેથી સંબંધો માટે તેમની જરૂરિયાતો અને રિલેશનશીપ ગોલ્સ પણ અલગ અલગ હોય છે. રિલેશન શીપ ગોલ (relationship goals) મેચ કરવા માટે તમારે તમારા સંબંધને ભાવનાત્મક રીતે સ્થિર અને મજબૂત બનાવવા માટે કેટલીક બાબતો ધ્યાનમાં લેવી ખૂબ જરૂરી છે.\nઈમોશનલ રિલેશનશીપ શું છે?\nબે લોકો વચ્ચે એક બોન્ડ હોય છે જે એકબીજાના ઈન્ટીમસી લેવલ સાથે મેળ ખાય છે અથવા જેને આપણે સામાન્ય રીતે વાઇબ કહીએ છીએ. રિલેશનમાં બે લોકો વચ્ચે અટેચમેન્ટને પ્રાધાન્ય આપવું ખૂબ જરૂરી છે, જે એકબીજાની સાથે રહેવા માટે ખૂબ જરૂરી છે. જ્યારે તમારી પાસે વિશ્વાસ, સ્નેહ, કન્સીડરેશન અને સલામતીની ભાવના હોય ત્યારે ભાવનાત્મક સંબંધ મજબૂત માનવામાં આવે છે. જ્યારે તમે ભાવનાત્મક રીતે જોડાણમાં હોવ ત્યારે સંબંધમાં અન્ય પરિબળો પણ છે જે તમને લાભ આપી શકે છે. ચાલો આપણે કેટલાક મહત્વપૂર્ણ પરિબળો વિશે ચર્ચા કરીએ જે તમારે રિલેશનશીપમાં રહેતા પહેલા જાણવી જોઈએ.\n1. રિલેશનશીપમાં અફેક્શન\nતમારા જીવનસાથી સાથે ઈમોશનલ સંબંધ બાંધતા પહેલા તમારે જે સૌથી મહત્વપૂર્ણ પરિબળ સમજવાની જરૂર છે તે છે સ્નેહ અફેક્શન. પ્રેમાળ બનવું એ કોઈપણ સંબંધમાં પ્રાથમિકતા છે જે મ્યૂચ્યૂઅલ ગ્રોથ જાળવવા માટે આવશ્યક છે. અફેક્શન તમારા સંબંધને મજબૂત બનાવે છે અને નિકટતા વધારે છે. અહીં કેટલીક રીતો છે જેમાં વ્યક્તિ અફેક્શન દર્શાવી શકે છે-\nદરેક વખતે “આઈ લવ યુ” કહેવું અગત્યનું નથી પણ પ્રેમની આ નાની-નાની વાતો સંબંધમાં જરૂરી નિકટતા પૂરી કરે છે.\n2. રિલેશનશીપ વેલિડેશન\nઘણા લોકો વેલિડેશનને ખૂબ જ નાનો ભાગ માને છે અથવા સંબંધમાં માત્ર ફ્લેક્સ માને છે, પરંતુ એવું નથી. વેલિડેશન અન્ય ભાવનાત્મક પરિબળોની જેમ જ મહત્વપૂર્ણ છે કારણ કે, તે તમારા જીવનસાથી માટે મહત્વપૂર્ણ છે. 2016માં નેશનલ ઇન્સ્ટિટ્યૂટ ઑફ હેલ્થના સંશોધન મુજબ, સમાન વેવલેન્થ ધરાવતા મોટાભાગના યુગલો અને એકબીજા માટે વેલિડેશન ધરાવે છે તેઓ મજબૂત ઈમોશનલ રિલેશન ધરાવે છે. જો તમારા પાર્ટનરને વેલિડેશન ન મળે અથવા અસહજતા વર્તાય તો તે સમસ્યાનું કારણ બની શકે છે. આથી એ સમજવાનો પ્રયાસ કરો કે તમારો પાર્ટનર સમાન રીતે પ્રતિભાવશીલ છે કે નહીં.\n3. રિલેશનશીપમાં ઓટોનોમી\nસ્વાયત્તતા એટલે કે ઓટોનોમી એ એવી વસ્તુ છે જેમાં બન્નેનો સમાન રસ હોવો જરૂરી છે. આ એક એવી વસ્તુ છે જ્યા તમારે દરેક નાની નાની વાત માટે તમારા પાર્ટનરની પરવાનગી લેવાની કે તેને જાણ કરવાની જરૂર નથી. તમે તમારા કેટલાક નિર્ણયો તમારી જાતે લઈ શકો છો અને પૂછ્યા વિના કોઈ કાર્ય કરી શકો છો. આ સંબંધોમાં ઉંડાણની નિશાની છે, જો તમારો પાર્ટનર તમારા માટે યોગ્ય છે તો તે એવી વસ્તુઓ કરી શકે છે જેના માટે તમારે પરવાનગીની જરૂર પડી શકે છે. સંબંધમાં ઓટોનોમી મતને એકસાથી લાવે છે અને નીકટતા વધારે છે. જો કોઈપણ વ્યક્તિ એક વ્યક્તિ પર ડોમિનેશન કરે તો તે શ્રેષ્ઠ સંબંધની નિશાની નથી.\n4. સુરક્ષાની ભાવના\nઆ એક મુખ્ય કારણ છે જે સંબંધ બનાવે છે અથવા તોડે છે. સંબંધોમાં સુરક્ષાનો અર્થ એ છે કે તમે એકબીજાની મર્યાદાઓનો આદર કરો છો અને તમે જાણો છો કે અન્ય વ્યક્તિ તમારી સાથે હશે તે કોઈ બાબત નથી. ઝઘડા અને દલીલો સંબંધોનો એક ભાગ હોઈ શકે છે પરંતુ સલામતીની ભાવના જતી ન થવી જોઈએ. અહીં કેટલીક બાબતો છે જે સંબંધમાં સુરક્ષા આપી શકે છે-\nતમારી લાગણીઓને મુક્તપણે શેર કરવામાં સક્ષમ બનવું\n• તમારે તમારી મર્યાદાઓનું સન્માન કરવું\n• તમારે તેમની સાથે શારીરિક રીતે સુરક્ષિત અનુભવવું જોઈએ\n• તમારી પસંદગીઓને સમર્થન\n• એકબીજાની સીમાઓનો આદર કરવો\nઆ પણ વાંચોઃ-Makeup Tips: Gorgeous Look માટે લગાવો છો Eye Liner, તો આ રીતે રાખો કલર કોમ્બિનેશનનું ધ્યાન\n5. રિલેશનશીપમાં વિશ્વાસ\nમોટાભાગના લોકો તેમના સંબંધોમાં વિશ્વાસનું પરિબળ શોધવાનો પ્રયાસ કરે છે, પણ વિશ્વાસ કેવી રીતે બને છે તે જાણવા માટે તેઓ સક્ષમ નથી. વિશ્વાસ બનાવવો એટલું જટિલ નથી. વિશ્વાસ અને સુરક્ષા એ એક જ સિક્કાના બે ચહેરા છે અને જ્યાં સુધી તમે વફાદાર ત્યાં સુધી સંબંધોમાં મધુરતા જળવાઈ રહે છે. જો તમારે વાતે વાતે ઘણા બધા ખુલાસા કરવા પડે, તો તેનો અર્થ એ છે કે તે તમારા બંને વચ્ચે વિશ્વાસનુ ફેક્ટર કામ કરી રહ્યું નથી. આથી ખાતરી કરો કે તમારા સંબંધને આગળ વધારવા અને તેને મજબૂત બનાવવા માટે તમને એકબીજામાં સારો વિશ્વાસ રહે.\nઆ પણ વાંચોઃ-Lips Care Tips: આ સરળ રીતોથી હોઠને Naturally રીતે બનાવો પાતળા અને આકર્ષક\nસહાનુભૂતિ રાખવાનો અર્થ એ છે કે તે ચોક્કસ પરિસ્થિતિ વિશે તે કેવી લાગણી અનુભવે છે તે સમજવા માટે અન્ય વ્યક્તિના જેવી જ પરિસ્થિતીનો અનુભવ કરવો. સંબંધોમાં સહાનુભૂતિ લોકોને એકબીજાને વધુ સારી રીતે સમજવામાં મદદ કરે છે અને તે બોન્ડ મજબૂત બનાવે છે. તમારે આની માટે કંઈ ખાસ કરવાની જરૂર નથી માત્ર ચહેરાના હાવભાવ અને વર્તનથી પણ ત સમજી શકાય છે. આવું કરવાથી તમારા સંબંધો મજબૂત બને છે અને તેમાં મધુરતા જળવાઈ રહે છે. ઉદાહરણ તરીકે જો તમારો પાર્ટનર કામને લઈને તણાવમાં હોય અથવા કોઈ બાબતને લઈને ચિંતિત હોય, તો તમારે તેની સાથે સહાનુભૂતિ દર્શાવવાની જરૂર છે.\nFirst published: March 05, 2022, 23:00 IST


રિએક્શન : આર્થિક સંકટમાં હોવાની વાત પર ઈશાન ખટ્ટરના પિતા ભડક્યા | CN24NEWS\nHome બોલીવૂડ રિએક્શન : આર્થિક સંકટમાં હોવાની વાત પર ઈશાન ખટ્ટરના પિતા ભડક્યા\nબોલિવૂડ એક્ટર રાજેશ ખટ્ટરે પોતે આર્થિક સંકટમાં હોવાની વાતને નકારી છે. રાજેશ ખટ્ટરે કહ્યું હતું કે આ બાબતમાં શાહિદ કપૂર તથા ઈશાન ખટ્ટરનું નામ પણ સંડોવવામાં આવ્યું. ઉલ્લેખનીય છે કે શાહિદ, રાજેશની પહેલી પત્ની નીલિમા તથા પંકજનો દીકરો છે. તો ઈશાન તેનો તથા નીલિમાનો દીકરો છે. રાજેશની બીજી પત્ની વંદનાએ એક વાતચીતમાં આર્થિક સંકટ અંગે વાત કરી હતી.\nવંદનાએ સારવાર પાછળ પૈસા ખર્ચ થયા હોવાની વાત કરી હતી\nરાજે કહ્યું હતું કે તેની પત્નીએ માત્ર તે પૈસા અંગે વાત કરી હતી, જે મેડિકલ બિલ પર ખર્ચ થયા હતા. તેમણે કહ્યું હતું, ‘વંદનાનું આ સ્ટેટમેન્ટ હાલના સમયમાં મેડિકલ તથા હોસ્પિટલના બિલ પર થયેલા ખર્ચ અંગે હતું. થોડાં કલાકો બાદ આ વાતને મરી મસાલો ભભરાવીને રજૂ કરવામાં આવી અને તે વાઇરલ થઈ ગઈ હતી. લોકો કહેવા લાગ્યા કે હું તૂટી ગયો છું. મારી ખાતામાં પેસા નથી. મદદ માટે તરત જ મારા સંબંધીઓ તથા અન્ય લોકોના મેસેજ આવવાના શરૂ થઈ ગયા હતા. થોડાં જ સમયમાં વાત આઉટ ઓફ કંટ્રોલ થઈ ગઈ હતી.’\nખરાબ નિયતથી શાહિદ-ઈશાનનું નામ લીધું\nપૂરા ઘટનાક્રમ સાથે શાહિદ તથા ઈશાનનું નામ જોડવા પર રાજેશે કહ્યું હતું, ‘આ ખરાબ નિયતથી કરવામાં આવ્યું હતું. તેમનું નામ લેવામાં આવ્યું. અમે એક્ટર્સ આ પ્રકારની નિરાધાર અફવાઓથી ટેવાઈ ગયા છીએ, પરંતુ આ થોડું વધારે થઈ ગયું હતું. ભગવાન ના કરે, જો હું ક્યારેક આવી સ્થિતિમાં પહોંચી પણ ગયો તો મારો સાથ આપવા માટે મારો પરિવાર છે. દરેક મુશ્કેલ પરિસ્થિતિમાંથી પસાર થાય છે અને સંવેદનશીલ થવું સમયની ડિમાન્ડ છે.’\nપત્ની વંદના તથા દીકરા સાથે રાજેશ ખટ્ટર\nસો.મીડિયામાં પણ આક્રોશ વ્યક્ત કર્યો\nરાજેશ ખટ્ટરે સો.મીડિયામાં પણ આર્થિક સંકટની વાતોનું ખંડન કર્યું હતું. તેમણે કહ્યું હતું, ‘જેમને મારા માટે ચિંતા કરી અને મને આશ્વાસન આપ્યું, તેમનો આભારી છું. અમે ઠીક છીએ. હું મીડિયાના મિત્રોને કહેવા માગું છું કે તમે દરેક રીતે ક્રિએટિવ હોઈ શકો છો, પરંતુ કોઈ પણ સ્ટોરી પોસ્ટ કરતાં પહેલાં બેઝિક ફેક્ટની પુષ્ટિ કરો, કારણ કે અનેક લોકો એવા છે, જે તમારા લખેલા અથવા બોલાયેલા શબ્દો પર વિશ્વાસ કરે છે.’\nવંદનાએ શું કહ્યું હતું?\nવંદનાએ કહ્યું હતું કે છેલ્લાં કેટલાંક વર્ષોથી તેઓ હોસ્પિટલના બીલ ભરે છે અને તેમાં જ તેમની બચત હવે પૂરી થવા આવી છે. તો રાજેશે કહ્યું હતું કે હોસ્પિટલમાં બેડ શોધવો તેમના માટે એક ખરાબ સપનું હતું. હાલમાં તેમની પાસે કોઈ કામ ના હોવાથી તેઓ પોતાની બચતથી ગુજરાન ચલાવે છે.\nPrevious articleબ્રેકફાસ્ટ : મેંદામાંથી નહીં પરંતુ રવા અને વ્હીટ બ્રાનમાંથી પાસ્તા બનાવવામાં આવે છે\nNext articleઘટસ્ફોટ : નીના ગુપ્તાએ કહ્યું, દીકરીના ઉછેર માટે કચરાપોતા-વાસણ ઘસવાનું કામ કરત\nમાધુરી દીક્ષિતના દીકરા એરિને હાઈ સ્કૂલ કમ્પ્લીટ કરી\nલોકપ્રિય કોમેડી સિરિયલ : તન્મય એક સમયે બેંકમાં નોકરી કરીને મહિને...


પિતા ભલે હોય ફ્લોપ પણ દીકરીઓએ કરી દીધી કમાલ, સંજય કપૂરની દીકરીની સુંદરતા છે બેમિસાલ\nHomeબોલિવૂડપિતા ભલે હોય ફ્લોપ પણ દીકરીઓએ કરી દીધી કમાલ, સંજય કપૂરની દીકરીની સુંદરતા છે બેમિસાલ\nફિલ્મ ઈન્ડસ્ટ્રી એક એવી જગ્યા છે જ્યાં કોઈ હિટ બને તો ફ્લોપ્સ બને છે. બોલિવૂડમાં એવા ઘણા કલાકારો છે જે મોટા પરિવારમાંથી આવ્યા હોવા છતાં સફળ હીરો બની શક્યા નહીં. કેટલાક કલાકારોએ તેમની આખું વર્ષ ફિલ્મ ઉદ્યોગમાં વિતાવ્યું છે, તેમ છતાં તેમનું નામ સફળ હીરોની શ્રેણીમાં આવ્યું નથી. હા, તેને કેટલીક ફિલ્મોથી માન્યતા મળી, પણ તે ઓળખ મેળવી શક્યો નહીં કે તે આ ઉદ્યોગમાં કોનું સ્વપ્ન આવ્યું છે.\nઆજે, આ કલાકારો કેટલીકવાર મોટા અથવા નાના પડદા પર જોવા મળે છે. પરંતુ આ કલાકારો આજના સમયમાં ઘણા ફ્લોપ છે, અને તેમની દીકરીઓ પણ તેની હિટ જેટલી જ સુંદર છે. આજે બોલિવૂડમાં સ્ટારકિડ્સનો યુગ છે. આજકાલ જાણીતા સ્ટાર્સના બાળકો બોલિવૂડમાં એન્ટ્રી કરી રહ્યા છે. તાજેતરમાં જ જ્હન્વી કપૂર અને સારા અલી ખાને બોલીવુડમાં ધૂમ મચાવી છે. પરંતુ સ્ટારકીડ્સની ગણતરી અહીં સમાપ્ત થતી નથી. બોલિવૂડમાં ઘણા એવા સ્ટારકિડ્સ છે જેમણે ડેબ્યૂ કરવાનું બાકી છે. આજે આ પોસ્ટમાં, અમે તમને કેટલાક અભિનેતાઓની પુત્રીઓ સાથે પરિચય આપવા જઈ રહ્યા છીએ જે સુંદર ઉદાહરણો છે અને આગામી સમયમાં બોલિવૂડમાં પ્રવેશ કરી શકે છે.\nદિશાની ચક્રવર્તી એ તેના સમયના પ્રખ્યાત અભિનેતા મિથુન ચક્રવર્તીની પુત્રી છે. તમને જણાવી દઇએ કે, દિશાની મિથુનની અસલી પુત્રી નહીં પણ દત્તક પુત્રી છે. દિશાની દેખાવમાં ખૂબ જ સુંદર છે અને એવા અહેવાલો છે કે ટૂંક સમયમાં તે બોલીવુડમાં એન્ટ્રી કરી શકે છે.\nઆદિત્ય પંચોલી લાંબા સમયથી ફિલ્મ ઇન્ડસ્ટ્રીમાં છે પરંતુ આજે પણ આદિત્ય જે સ્થાન બનાવી શક્યો નથી. આપણે જણાવી દઈએ કે સૂરજને સના પંચોલી નામની એક સુંદર પુત્રી પણ છે. સના સુંદરતાની દ્રષ્ટિએ કોઈ બોલિવૂડ અભિનેત્રી થી ઓછી નથી. સાંભળવામાં આવી રહ્યું છે કે હવે સના પણ બોલિવૂડમાં એન્ટ્રી કરવા તૈયારી કરી રહી છે.\n'રાજા' જેવી સુપરહિટ ફિલ્મો આપનાર સંજય કપૂરની પુત્રી શનાયા કપૂર પણ ખૂબ જ સુંદર છે. તે ઘણીવાર બોલિવૂડ ઇવેન્ટ્સમાં જોવા મળે છે. જોકે હવે સંજય કપૂર લાંબા સમયથી બોલિવૂડથી દૂર છે. પરંતુ શનાયાએ જલ્દીથી બોલિવૂડમાં મોટો ધમાકો કરવાનું નક્કી કર્યું છે. કદાચ આ વર્ષે તમે તેમને ફિલ્મોમાં જોઈ શકો છો.\nજૂના સમયના પ્રખ્યાત હીરો ચંકી પાંડેની પુત્રી અનન્યા પાંડે પરીથી કંઈ ઓછી નથી. તેની નિર્દોષતા લોકોના દિલ ઘાયલ કરે છે. અનન્યાએ થોડાક સમય પહેલા કરણ જોહરની ફિલ્મ 'સ્ટુડન્ટ ઓફ ધ યર 2' સાથે બોલિવૂડમાં પ્રવેશ કર્યો હતો.\nગોવિંદા 90 ના દાયકાના સૌથી પ્રખ્યાત અભિનેતા હતા. પરંતુ આજના સમયમાં તેમની પાસે એક પણ હિટ ફિલ્મ નથી. હાલમાં જ રિલીઝ થયેલી ફિલ્મ 'રંગીલા રાજા' સુપરફ્લોપ સાબિત થઈ.\nતમને જણાવી દઈએ કે, ગોવિંદાની ટીના આહુજા નામની એક સુંદર પુત્રી પણ છે. સુંદરતાની દ્રષ્ટિએ, ટીના સૌથી મોટી નાયિકાઓ સાથે સ્પર્ધા કરે છે. સમાચાર અનુસાર ટીના જલ્દીથી બોલીવુડમાં પ્રવેશ કરીને પિતાનું નામ રોશન કરવાની તૈયારી પણ કરી રહી છે.


અ - Gujarati to Gujarati meaning, અ ગુજરાતી વ્યાખ્યા - Gujaratilexicon\nHome » Gujarati to Gujarati Translation » અ\nભારતીય વર્ણમાળાનો પહેલો સ્વર. (૨) પૂર્વગ. નકારાર્થે:એ છ પ્રકારે વ્યકત થાય છે:  સાદૃશ્ય એટલે સમાનતા: અબ્રાહ્મણ=બ્રાહ્મણ સિવાય અન્ય વર્ણનું, પણ બ્રાહ્મણ જેવું જનોઈવાળું;  અભાવ: અફળ=ફળ રહિત;  અન્યત્વ એટલે ભિન્નતા: અઘટ=ઘટથી ભિન્ન પટ વગેરે;  અલ્પતા: અબુદ્ધ=ઓછી સમજવાળું;  નિંદિતપણું: અધન=ખરાબ ધન;  વિરોધ: અધર્મ=ધર્મથી વિરુદ્ધ આચરણ. (૩) પું○ ગુજરાતી વર્ણમાળાનો પહેલો સ્વર, એ ગુણાત્મક સ્વરિત વિવૃત ‘અ’ અને સાદા અસ્વરિત સંવૃત ‘અ’ ઉચ્ચારણો લેખનમાં બતાવવા એકલો યા વ્યંજનમાં અંતર્ગત થયેલો પ્રયોજાય છે; કોઈ પણ સ્વરિત શ્રુતિ પછીની શ્રુતિમાં લખવામાં આવતો વ્યંજનાંતર્ગત ‘અ’ ઉચ્ચારણની દૃષ્ટિએ અભાવાત્મક અનુભવાય છે, જેને કમળાશંકર પ્રા. ત્રિવેદીએ ‘શાંત’, કેશવ હર્ષદ ધ્રુવે ‘દ્રુત’ અને નરસિંહરાવ દિવેટિયાએ ‘લઘુપ્રયત્ન’ કહેલ; ‘કાર્ય’, ‘હિંસ્ત્ર’, ‘પ્રશ્ન’ જેવા અનેક તત્સમ શબ્દોમાં સ્વરિત શ્રુતિ પછી સંયુક્ત વ્યંજનોમાંનો ‘અ’ શ્રાવ્ય છે અને એ અસ્વરિત સંવૃત ઉચ્ચરિત થાય છે. (૪) પૂર્વગ. નકારાર્થે: અજાણ્યું=જાણવામાં ન આવેલું; અયોગ્યાર્થે: અખાજ=ખાવા માટે યોગ્ય નહિ તેવું. (૫) પૂર્વગ. અતિશયના અર્થનો ગુજરાતી પૂર્વગ : અલોપ=અત્યંત લોપ, અભાવ; અઘોર=અત્યંત ઘોર, ભયાનક (જેનાંથી વધુ ઘોર નથી તેવું નઞ બ.વ્રી.)\n2 [सं. 'आ' ઉપરથી?]\nઅતિ’ના અર્થમાં કે સ્વાર્થે-ખાસ અર્થ વૃદ્ધિ વગર નકામો-જોવા મળતો એક ગુજરાતી ઉપસર્ગ. ઉદાo અઘોર, અકરાલ, અગોપ, અલોપ, અદોદળું, અછવાવું, અમુઝાવું\nસંસ્કૃત કુટુંબની ગુજરાતી વર્ણમાળાનો પહેલો સ્વર (2) વિષ્ણુ, બ્રહ્મા, શિવ (3) વ્યંજનથી શરૂ થતા શબ્દની પૂર્વે વપરાતો પૂર્વગ: નકારાર્થે; ઉદાo અસુખ. વિરોધ બતાવવા; ઉદાo અસુર. ખોટાપણું કે અયોગ્યતા બતાવવા; ઉદાo અકાળ. તે સિવાયનું, બીજું એવો બોધ કરાવવા; ઉદાo અબ્રાહ્મણ (4) નઞ્ બહુવ્રીહિમાં વ્યંજનાદિ નામ પૂર્વે વપરાતો (પૂર્વગ); ઉદાo અકરણ, અકાય\nનિરર્થક વપરાતો પૂર્વગ. જેમકે અલોપ; અસવાર.\nપાદપૂરક પદ. પાદપૂરક અ સંસ્કૃત ચ ઉપરથી થયો છે ને તે અર્વાચીન યનું પૂર્વરૂપ છે.\nજે રાજા પૃથ્વી અ પાલતિ વર્ણસંકર ચિત્રામિ. – ભાલણ\nહર્ષ, શોક, આશ્ચર્ય, દુઃખ વગેરેની એકાએક થતી લાગણી બતાવનાર અવ્યય.\n4 [ સ. ] पुं.\nઅક્ષરો માંહેનો એ નામનો એક; સંસ્કૃત અને ગુજરાતી ભાષાના મૂળાક્ષરોમાંનો પહેલો હ્રસ્વ સ્વર અક્ષર; પ્રકૃત એટલે બીજભૂત સ્વર, જેમાંથી બીજા સ્વર ઉત્પન્ન થાય છે; બારે સ્વરની ઉત્પત્તિનો મૂળ સ્વર; પ્રકૃતિભૂત સ્વર; ઉચ્ચારમાળાનો આદિભૂત ઉચ્ચાર. તેનો ઉચ્ચાર મોઢું થોડું ઉઘાડી શ્વાસ મૂકવાથી થાય છે અને તેમાં શ્વાસને કાંઈ રોકવાપણું ન હોઈને તે ગમે તેટલો લંબાવી શકાય છે. અન્ય વર્ણની મદદ વગર તેનો ઉચ્ચાર થતો હોવાથી તે સ્વર કહેવાય છે. તેનો ઉચ્ચાર કરવામાં મોઢાના કોઈ ભાગનો ઉપયોગ થતો નથી, પણ તેનો અવાજ કંઠમાંથી નીકળે છે, તેથી તે કંઠસ્થ કહેવાય છે. વ્યંજનોનો પૂરો ઉચ્ચાર એની સહાયતા વિના થઈ શકતો નથી. બોલવામાં એ સૌથી સહેલો છે તેટલા માટે બીજી જાણીતી ભાષામાં પણ તેને મળતો અક્ષર પહેલો મુકાય છે. અક્ષરોમાં એ સર્વથી શ્રેષ્ઠ મનાય છે. ઉપનિષદોમાં એનો ઘણો મહિમા વર્ણવ્યો છે અને ગીતામાં શ્રીકૃષ્ણ કહે છે કે અક્ષરોમાં હું અ છું. આ અક્ષરનાં સર્વે જૂનાં સ્વરૂપો અશોકના શિલાલેખમાંથી મળી આવે છે. અશોકના સમયમાં એટલે ઈ. સ. પૂર્વે ત્રીજા શતકમાં અનું સ્વરૂપ જુદા પ્રકારનું હતું. ત્યાર પછી તે હાલના સ્વરૂપમાં ઘડાયો તે પહેલાં તેને ઘણી અવસ્થામાં પસાર થવું પડયું છે. આ અક્ષરની વિશિષ્ટતા એવી છે કે ગુજરાતી કોઈ પણ શબ્દને છેડે તે આવતો નથી. શબ્દને છેડે વ્યંજન સાથે અ આવતાં તેનો પૂરો ઉચ્ચાર નથી થતો, તેથી તેને અર્ધસ્વર કે અંતસ્થ સ્વર પણ કહે છે. તેના પછી બીજો કોઈ પણ સ્વર આવે તો સંધિ થાય છે. જો અ પછી અ કે આ આવે તો બન્ને મળીને આ, ઇ કે ઈ આવે તો એ, ઉ કે ઊ આવે તો ઓ, ઋ આવે તો અર્, એ કે ઐ આવે તો ઐ, અને ઓ કે ઔ આવે તો ઔ થાય છે. જેમકે દેશ + અભિમાન = દેશાભિમાન, પરમ + આત્મા = પરમાત્મા, પરમ + ઈશ્વર = પરમેશ્વર, પર + ઉપકાર = પરોપકાર, સપ્ત + ઋષિ = સપ્તર્ષિ, એક + એક = એકૈક, ઉત્તમ + ઔષધિ = ઉત્તમૌષધિ.\nપ્રથમ વ્યાપાર કંઠયવિધાન, જેણે કરીને અ-કાર પ્રગટયો. બીજો વ્યાપાર સ્થાનાંતરવિધાન. તેની પ્રવૃત્તિ ઇકાર ઉકારના આવિર્ભાવમાં મનોગોચર થાય છે. ત્રીજો વ્યાપાર વિલંબન વિધાન, જેથી હ્રસ્વ સ્વરના દીર્ધ સ્વર આ ઈ ઊ નીપજે છે. ચોથો વ્યાપાર ગુણવૃદ્ધિવિધાન, જેનું કાર્ય એ ઓ ઐ ઔ છે. પાંચમો વ્યાપાર વિવૃત્તિવિધાન, એને લીધે એ ( ઍ ) ઓ ( ઑ ) ઉદ્ભવે છે. આ રીતે અકારનો ઇ ઉ સાથે, આ બધાનો આ ઈ ઊ સાથે, એમનો પાછો એ ઓ ઐ ઔ સાથે અને એમાંના સંવૃત એ ઓ નો વિવૃત્ત એ ( ઍ ) ઓ ( ઑ ) સાથે સંબંધ ધ્યાનમાં લેશું તો સાંખ્ય શાસ્ત્રમાં નિરુપિત સૃષ્ટિના આવિર્ભાવના જેવી એક તરેહની અવિચ્છિન્ન શૃંખલા અથવા પરંપરા પ્રતીત થાય છે. – કેશવ હર્ષદ\nઅગ્નિ, કેમકે તે ઊંચે જનાર છે.\nઅંગ્રેજી કક્કાનો એ સૂચક અક્ષર.\nઅ, બ, ક જેવા અક્ષરથી નિયમો દર્શાવવા હોય તો તેની પછી `.` મૂકવામાં આવે છે. – બૃહદ્ વ્યાકરણ\nકીર્તિ; યશ; સ્તુતિ.\nકુબેર; ધનદ; ધનાધિપ.\n( તાંત્રિક ) દેવતા. તંત્રશાસ્ત્ર પ્રમાણે દરેક વર્ણને દેવતારૂપ માન્યો છે; તેમાં કેટલાક દેવ, કેટલાક દેવી ને કેટલાક બન્ને છે. અનું સ્વરૂપ: ત્રિશૂળ, ગદા આદિ આયુધવાળું, આઠ હાથ, ચાર મુખ અને કાચબાના વાહનવાળું સુવર્ણના જેવું ગંજાવર શરીર છે.\n12 [ સં. અવ્ ( સતત હોવું ) ] पुं.\nબ્રહ્મા. તે ઉત્પન્ન કરનાર મનાય છે.\nૐ શબ્દ અ, ઉ અને મ્ નો બનેલો છે અને તેનો અર્થ બ્રહ્મા, વિષ્ણુ અને મહેશ થાય છે. – આરણ્યક\n14 [ સં. અવ્ ( પ્રસરવું ) ] पुं.\n17 [ સં. અવ્ ( રક્ષણ કરવું ) ] पुं.\nવિષ્ણુ, કેમકે તે રક્ષણ કરનાર ગણાય છે.\n( સંગીત ) તાલના મુખ્ય છ અંગમાંનું એ નામનું એક; વિરામ અંગ. જુઓ તાલ.\nઅર્ધચંદ્ર, કરજ, અર્ધબિંદુક, અર્ધદ્રુત, અ, અણુ, ધનુ:, એકાક્ષર, શિરસ્, જાતિ, અને બીજ વિરામ અંગનાં બીજાં નામો છે. – ગાયનવાદન પાઠમાળા\nઅરબીનું ટૂંકું રૂપ.\nઅર્થમાં વધારો કરનાર પૂર્વગ.\nઅવ્યયનું ટૂંકું રૂપ.\nનકાર દેખાડનારો પૂર્વગ. તેનો પ્રયોગ જુદી જુદી છ રીતે થાય છેઃ (૧) સાદૃશ્ય એટલે સમાનતા: અબ્રાહ્મણ = બ્રાહ્મણ સિવાય અન્ય વર્ણનું બ્રાહ્મણ જેવું જનોઈવાળું માણસ. (૨) અભાવ: અફલ = ફલ રહિત. (૩) અન્યત્વ એટલે ભિન્નતા: અઘટ = ઘટથી ભિન્ન પટ વગેરે. (૪) અલ્પતા એટલે ઓછપ: અનુદરી કન્યા = કૃશોદરી કન્યા. (૫) અપ્રાશસ્ત્ય એટલે નિંદિતપણું: અધન = ખરાબ ધન. (૬) વિરોધ: અધર્મ = ધર્મથી વિરુદ્ધ આચરણ. આ રીતે સંસ્કૃત ભાષામાં વિશેષણ, વિશેષ્ય તથા કૃદંતની પહેલાં અ લગાડી વિરુદ્ધ અર્થવાળા શબ્દો બનાવી શકાય છે. કોઈ કોઈ વખત ગુજરાતી ભાષામાં પણ તેવા પ્રયોગ થાય છે, પણ તે એટલા બંધબેસતા લાગતા નથી. ઉપરના છ પ્રયોગ માંહેનો પહેલો પ્રયોગ માત્ર સંસ્કૃત ભાષામાં દૃષ્ટિગોચર થાય છે. બીજો પ્રયોગ ગુજરાતી ભાષામાં બહુ પ્રચલિત છે. બાકીના પ્રયોગ તો ક્યારેક ક્યારેક જ જોવામાં આવે છે. સ્વરથી આરંભાતા શબ્દની પૂર્વે એટલે આગળ અનું અન્ અને એ અન્નું અણ રૂપ પણ થઈ જાય છે. જેમકે અ + અંત = અન્ + અંત = અનંત; અ + ઉતાર = અન્ + ઉતાર = અણઉતાર. પણ કેટલીક વાર જૂના કવિઓ સ્વરથી શરૂ થતા શબ્દ પૂર્વે અ અવિકારી રાખે છે. જેમકે અઅરિ; અઋણ.\nઆદિત્યવાર; રવિવાર; અર્કવાર.\n( જ્યોતિષ ) મેષ રાશિ.\nખોટાપણું કે અયોગ્યતા બતાવવા વ્યંજનથી શરૂ થતા શબ્દની પહેલાં મુકાતો પૂર્વગ. જેમકે, અકાળ.\nએક સૂચક સાંકેતિક અક્ષર.\nમનોચિકિત્સક અને સેક્સથેરાપીસ્ટ ડૉ. મુકુલ ચોકસીની રેશનાલીઝમ પર આધારિત ઈબુક એટલે વિચારોના વહેણમાં.\nઅ – (2)\nચૈત્ર , સુદ\nએપ્રિલ , 2021\nNumber of Visits : 41848606


Root : English to Gujarati dictionary translation online | Tamilcube\nGujarati translation from Modern English to Gujarati dictionary online for the word Root:\nroot : ઝાડનું મૂળ\nroot : ઝાડનું મૂળ , મૂળિયું ; તેના રેસા અથવા શાખાઓ ; ખાદ્ય મૂળ(વાળો છોડ) , કંદમૂળ ; વાળ , જીભ , દાંત , ઇ .નું મૂળ ; મૂળ , ઉત્પત્તિસ્થાન , પાયો , આધાર ; સંખ્યાનું મૂળ ; (ભાષા .) ધાતુ , મૂળ શબ્દ . મૂળ ઘાલવાં – બાઝવાં , મૂળ ઘાલે તેમ કરવું ; રોપવું , પ્રસ્થાપ\nroot-(2) : મૂળ બાઝવું કે ચોંટાડવું , મજબૂત જડ નાખવી , મજબૂત રીતે સ્થિર થવું , મૂલોચ્છેદ કરવો .\nroot-for : તાળીઓ પાડીને અથવા ટેકા વડે ઉત્તેજન આપવું .\nroot-out : મૂલોચ્છેદ કરવો .\nroot-stock : મૂળસ્ત્રોત ; ભૂપ્રકાંડ , પ્રકંદ વગેરે .\nrootlet : નાનું મૂળ\nrootlet : નાનું મૂળ , મૂળની શાખા .\ndenominative root : નામધાતુ\ndorsal root : પૃષ્ઠ મૂળ\nnon root : ધાત્વેતર , અધાતુ


વિટામિન ડીની ઉણપના કેટલાક સામાન્ય ચિહ્નો અને લક્ષણો: અહીં તમે કેવી રીતે તેને તમારા ડાયેટમાં ઉમેરી શકો છો – એનડીટીવી ન્યૂઝ – Daily Gandhinagar News\nવિટામિન ડીની ઉણપના કેટલાક સામાન્ય ચિહ્નો અને લક્ષણો: અહીં તમે કેવી રીતે તેને તમારા ડાયેટમાં ઉમેરી શકો છો – એનડીટીવી ન્યૂઝ\nવિટામિન ડીની ઉણપ આજે એક ખૂબ જ સામાન્ય સમસ્યા છે અને ઘણા લોકોને તેની જાણ નથી.\nવિટામિન ડીને “સનશાઇન વિટામિન” તરીકે પણ ઓળખવામાં આવે છે કારણ કે તે સૂર્યપ્રકાશની પ્રતિક્રિયા તરીકે તમારી ત્વચામાં ઉત્પન્ન થાય છે. તે ચરબીયુક્ત દ્રાવ્ય વિટામિન છે અને તમારું શરીર કુદરતી રીતે વિટામિન ડી ઉત્પન્ન કરે છે જ્યારે તે સીધી સૂર્યપ્રકાશથી ઢંકાયેલો હોય છે. વિટામિન ડી ઘણાબધા શરીરના કાર્યોમાં મહત્વપૂર્ણ ભૂમિકા ભજવે છે. સૌથી મહત્વપૂર્ણ એ કેલ્શિયમ અને ફોસ્ફરસના શોષણને નિયમન કરે છે, રોગપ્રતિકારક તંત્રનું કાર્ય વધારવા, હાડકાં અને દાંતના વિકાસ અને વિકાસ તેમજ કેટલાક દીર્ઘકાલીન રોગોને રોકવા માટે.\nતમે કુદરતી સૂર્યપ્રકાશ દ્વારા વિટામિન ડી મેળવી શકો છો, કેટલાક ખોરાક તમારા શરીરમાં વિટામીનના યોગ્ય સ્તરોને સુનિશ્ચિત કરવા માટે. જો કે, વિટામિન ડીની અછત આજે એક ખૂબ જ સામાન્ય સમસ્યા છે અને ઘણા લોકો તેની જાણ કરતા નથી. ઉપરાંત, જો તમને દાંતના દુખાવાથી પીડાતા હોય, રક્તસ્ત્રાવ અથવા કોઈ ગમની બીમારી, ટાઇપ2ડાયાબિટીસ, સંધિવા, સંયુક્ત પેઇન્ટ, ઇજાગ્રસ્ત આંતરડા સિંડ્રોમ અને અન્ય પાચન સમસ્યાઓ, સ્નૉરિંગ અને અલ્ઝાઇમર રોગ હોય તો તમારે ખાતરી કરવી જોઈએ કે તમે પૂરતી માત્રામાં વિટામિન ડી લો.\nતમે કુદરતી સૂર્યપ્રકાશ દ્વારા વિટામિન ડી મેળવી શકો છો, કેટલાક ખોરાક તમારા શરીરમાં વિટામીનના યોગ્ય સ્તરોને સુનિશ્ચિત કરવા માટે.\nઆ પણ વાંચો: વિટામિન બી 3: સ્વસ્થ ફાયદા અને વિટામીન બી3માં સમૃદ્ધ ખોરાક\nવિટામિન ડીની ઉણપના કેટલાક સામાન્ય ચિહ્નોમાં થાક અને થાક, પીઠ અને હાડકાના દુખાવો, સ્નાયુમાં દુખાવો, અસ્થિ નુકશાન, વાળનું નુકશાન, નબળી રોગપ્રતિકારક શક્તિ અને ઘાના ઉપચારમાં સમય લેવો છે.\nઅહીં તમે તમારા આહારમાં વિટામીન ડી કેવી રીતે ઉમેરી શકો છો:\nમશરૂમ્સ અત્યંત સ્વાદિષ્ટ અને વિટામિન ડીની ઓછી કેલરી સ્રોત છે. તેઓ પોટેશિયમ અને કેટલાક બી-જટિલ વિટામિન્સ પણ પ્રદાન કરે છે. વધુમાં, મશરૂમ્સના સેવનમાં કેટલાક આરોગ્ય લાભો હોઈ શકે છે. દાખલા તરીકે, તેઓ બ્લડ પ્રેશર તેમજ ડાયાબિટીસનું જોખમ ઘટાડી શકે છે.\n2. ફેટી માછલી:\nફેટી માછલીના તેલમાં વિટામિન ડી શામેલ હોય છે જેમાં તેમાં વિટામિન ડી મેળવવા માટે સૅલ્મોન, ટ્રાઉટ અને કોડ જેવી ફેટી માછલી શામેલ હોય છે. ચરબીયુક્ત માછલી ઓમેગા -3 ફેટી એસિડ્સ, પ્રોટીનનું ઉત્તમ સ્રોત છે અને મગજ માટે પણ તેમને શ્રેષ્ઠ બનાવે છે. .\nપણ વાંચો: વિટામિન ડી અને તેના ઘણા સ્વાસ્થ્ય લાભો વિશે તમારે જાણવાની જરૂર છે\n3. ઇંડા yolks:\nવિટામિન ડી એ ઇંડા યોકોમાં મળી આવે છે અને આખા ઇંડાને તમારા આહારમાં વિટામિન ડી ઉમેરવા માટે સંપૂર્ણ બનાવે છે. તે ઉપરાંત ઇંડા પણ પ્રોટીન અને લ્યુટીનનું ઉત્તમ સ્ત્રોત છે. તેના વર્સેટિલિટીને કારણે તમે ક્યારેય ઇંડાથી કંટાળી શકતા નથી.\nદૂધ વિટામિન ડીનો એક મહાન સ્ત્રોત છે અને તમારા આહારમાં શામેલ કરવા માટે ખૂબ સરળ છે. તમે તમારા અનાજ, ઓટમલ, સોડામાં દૂધ ઉમેરી શકો છો અથવા ફક્ત ગ્લાસ દૂધ મેળવી શકો છો. સોયા દૂધ, ગાયનું દૂધ, બદામનું દૂધ અને સંપૂર્ણ ટોન દૂધ એ વિટામિન ડી અને અન્ય આવશ્યક પોષક તત્ત્વોનાં ઉત્તમ સ્ત્રોત છે.\nચીઝ પ્રેમીઓ, તમારા માટે એક સારા સમાચાર! ચીઝ વિટામિન ડી અને તંદુરસ્ત ચરબીનું અદ્ભુત સ્ત્રોત છે. તમે ચીઝનો સાંજ નાસ્તો તરીકે કરી શકો છો, તમારા સેન્ડવીચમાં શામેલ કરો અને તેને તમારા સલાડમાં ઉપર મૂકો. રિકોટાની ચીઝમાં વિટામિન ડીની મહત્તમ માત્રા હોય છે.\nચીઝ વિટામિન ડી અને તંદુરસ્ત ચરબીનું અદ્ભુત સ્ત્રોત છે.\nઆ પણ વાંચો: વિટામિન કેના ટોચના 8 સ્વાસ્થ્ય લાભો: સ્વસ્થ હૃદય, મગજ અને વધુ


ઇન્દુચાચાની ફિલ્મ પાવાગઢના પતને પણ લોકોની લાગણી દુભાવેલી !\nશનિવાર, ડિસેમ્બર 15 2018, 19:52 Hrs(IST)\nનવગુજરાત સમય | Publish Date: Nov92017 11:24PM\nહાલમાં જ ‘પદ્માવતી’ ફિલ્મને લઇને કેટલાય લોકોની લાગણી દુભાયાના સમાચાર છે. ફિલ્મ જોયા પહેલાં જ લોકોની લાગણી દુભાવાની વાત થોડી આશ્ચર્યજનક તો છે. પરંતુ આપણો દેશ આવા આશ્ચર્યથી ભરપુર છે. ઇતિહાસ કે વર્તમાન સમાજની લગતી ફિલ્મોમાં ભારતમાં હંમેશા આવી ઘટનાઓ સર્જાતી હોય છે. પ્રેક્ષકો અને લોકો માટે ફિલ્મ એટલે કોઇ ફેન્ટસી, મનોરંજન અને ત્રણ કલાકની મઝા. નક્કર હકીકતો બતાવો તો ના ચાલે. આ ઘટના પરથી ઇતિહાસનાં પાનાં પરથી એક રસપ્રદ કિસ્સો ટાંકવાની લાલચ હું રોકી નથી શકતો. અને તે છે ગુજરાતના સ્થાપક કહી શકાય તેવા ઇન્દુલાલ યાજ્ઞિક અને તેમની ફિલ્મ પાવાગઢનું પતન.\nમુંબઇમાં રહેતા ઇન્દુચાચાએ પત્રકારત્વથી કંટાળીને ફિલ્મ ક્ષેત્રે ઝંપલાવવાનું નક્કી કર્યું. તેઓ તેમની આ ઘટના અંગે લખે છે કે, ફિલ્મ બનાવવાના કામમાં એવી કોઇ અસાધારણ પ્રતિભા કે રસવૃત્તિની જરૂર નહોતી કે જે મને કે મારા સાથીઓને સાંપડી ન શકે. આવો વિચાર કરતાં મને થયું કે આ ઉદ્યોગને ઊંચી ભૂમિકા પર લઇ જવાની શક્તિ કે હોંશ કોઇ માલિક અને દિગ્દર્શકોમાં નથી. દેશના સાહિત્ય અને ઇતિહાસમાં ઝળકતા અનેક સિતારાને – શકુંતલા અને નૂરજહાં, વનરાજ કે સિદ્ધરાજ જેવી અનેક વિભૂતિઓને રૂપેરી પડદા પર ચમકાવવાનું કામ હજુ બાકી છે. તે કામ ચાલુ ધંધાદારીઓ ન કરે તો હું કેમ ન કરું ?\nઆવા વિચાર કર્યા બાદ પછી ભાગીદારો શોધીને ઇન્દુચાચાઅે તેમની પ્રથમ ફિલ્મ ‘પાવાગઢનું પતન’ બનાવવાની શરૂઆત કરી. વડોદરાનાં કલાકારો અને લોકેશનો લઇને ઇન્દુચાચાએ ફિલ્મનું શૂટિંગ પૂરું કર્યું. છેવટે ફિલ્મ સિનેમાઘરોમાં રજૂ થઇ તે પ્રસંગને યાદ કરતાં ચાચા નોંધે છે કે, સિનેમાગૃહોમાં ફિલ્મ રજૂ થઇ ત્યારે મારા આનંદનો પાર ન રહ્યો. તેમાં ઇન્દુલાલા યાજ્ઞિક રજૂ કરે છે આ શબ્દથી તેનું મંગલાચરણ થતું જોઇને મારું દિલ નાચી ઊઠ્યું. મા પાવા રે ગઢથી ઉતર્યાં, મહાકાળી રે…વસાવ્યું ચાંપાનેર, પાવાવાળી રે.તે શબ્દો ફિલમનાં તખ્તા પર દેખાયા ત્યારે આખો શ્રોતાગણ એ બુલંદ અવાજે ગાવા લાગ્યો. મારી પહેલી ફિલ્મ એકંદરે સફળ થયેલી જોઇને મારી છાતી ગજગજ ફૂલવા લાગી.\nપણ વાત આટલેથી અટકતી નથી. ઇન્દુચાચા તેમની આત્મકથામાં આગળ લખે છે કે, થોડા દિવસમાં રંગમા ભંગ પડ્યો. પછીના રવિવારે મોડી રાતે મને ટેલિફોન પર ખબર પડી કે મહંમદ બાદશાહને કેળું ખાતો અને હિન્દુ દેવી આગળ ઝુકીને તેના આર્શીવાદ લેતો દેખાડ્યો છે તેથી સિનેમાઘરોમાં થોડું ધાંધલ થયું હતું. બીજે જ દિવસે જે સીનનો વિરોધ થયો હતો તે કાપી નાખ્યાં એટલે ફિલ્મ બે અઠવાડિયા સુધી સારી રીતે ચાલી. ઇન્દુચાચા જેવા પ્રખર અને સામાજિક જીવન સાથે જોડાયેલા માણસે ૧૯૩૦માં બનાવેલી ફિલ્મમાં લોકોની લાગણી દુભાઇ ગઇ હતી. એટલે આપણા દેશમાં ફિલ્મ જોવાથી લાગણી દુભાય એ વાત નવી નથી. અને તેની આગળ ઝુકીને ચાચાએ પણ તેમની ફિલ્મમાંથી વિરોધ થયેલા એવા બે સીન તાત્કાલીક ધોરણે કાઢી નાખ્યા હતા. થિયેટરોમાં લોકોએ તોડફોડ કરેલી અને સીટો તોડેલી. એટલે ફિલ્મમાંથી જે તે સીન દૂર કરવા જરૂરી હતા. વળી ઇન્દુચાચાએ ઘણાં રૂપિયા વ્યાજે લઇને ફિલ્મનો ધંધો કરેલો, તેથી તેમાંથી રૂપિયા પાછા મળે તે અત્યંત જરૂરી હતું.\nઇન્દુચાચા આટલેથી ના અટક્યા. તેમણે બીજી ફિલ્મ બનાવવાનું નક્કી કરી નાખ્યું. તેઓએ મુંબઇમાં મોટર લીધી. તેઓ તેમની સિનેમાની દુનિયા વિશે લખે છે કે, જેમ હું પૂરો વ્યક્તિવાદી થતો ગયો તેમ મારા લોભનો થોભ ન રહ્યો. હું કંઇ ફિલ્મનું ઉત્પાદન ધંધાદારી રીતે કરું તો મારી બુદ્ધિ અને વ્યવસાયની શક્તિના આધારે સારી કમાણી કરી શકું. એટલે પછી પ્રયોગરૂપે પાવાગઢની ફિલ્મ તૈયાર કરીને મેં વર્તમાનપત્રને તિલાંજલી આપી ફિલ્મનો ઉત્પાદક બની ગયો. તેમાં થોડો વખત મારો સિતારો ચઢ્યો. વળી એક જર્મન સાથે ભાગીદારીમાં આંતરરાષ્ટ્રીય ફિલ્મ બનાવવાની તક મળી તે મેં ઝડપી લીધી. તેમાં જે ભારે નુકસાન થયું તે પછી ગમે તેટલી અધકચરી ફિલ્મો બનાવતા પણ ભરપાઇ ન થઇ શકેલું. એક સ્ટુડિયોનો માલિક થઇને હું મોટરમાં ફરતો ખરો. પણ મારે ત્યાં મારા લેણદારોનાં તકાદા વધી ગયા અને ઉઘાડેછોગ દેવાળું કાઢવાનું જ બાકી રહ્યું. પછી એક દિવસ ૧૯૩૧માં ઇન્દુચાચાએ ફિલ્મઉદ્યોગને તિલાંજલી આપી ખાદીનો ઝભ્ભો પહેરી કોંગ્રેસ હાઉસ જઇ ચડ્યા. ત્યારબાદ તેમણે આખી જિંદગી શોષિતો, વંચિતો અને દેશની સેવામાં ગાળી અને ગુજરાતના લોકોને સ્વતંત્ર રાજ્ય આણી આપ્યું.


PV Sindhu: ટોક્યોમાં સિંધૂનું 'સુવર્ણ' સ્વપ્ન રોળાયું, હવે બ્રોન્ઝ મેડલ માટે રમશે - tokyo olympics pv sindhu loses to tai tzu-ying in semifinals bronze medal hope still alive | I am Gujarat\ntokyo olympics pv sindhu loses to tai tzu-ying in semifinals bronze medal hope still alive\nટોક્યોમાં સિંધૂનું 'સુવર્ણ' સ્વપ્ન રોળાયું, હવે બ્રોન્ઝ મેડલ માટે રમશે\nChintan Rami | I am Gujarat | Updated: Jul 31, 2021, 5:23 PM\nટોક્યો ઓલિમ્પિક્સમાં બેડમિન્ટનની વિમેન્સ સિંગલ્સની સેમિફાઈનલમાં પીવી સિંધૂનો તાઈ ઝુ યિંગ સામે પરાજય\nતાઈવાનની તાઈ ઝુ યિંગ સામે સિંધૂનો સીધી ગેમમાં 18-21, 11-21થી પરાજય થયો\nગોલ્ડ-સિલ્વરનું સપનું રોળાયા બાદ હવે ભારતીય શટલર બ્રોન્ઝ મેડલ માટે રમશે\nબ્રોન્ઝ મેડલ માટે સિંધૂનો સામનો ચીનની બી બિંગ જિયાઓ સામે રવિવારે થશે\nટોક્યો ઓલિમ્પિક્સમાં ગોલ્ડ મેડલની પ્રબળ દાવેદાર પીવી સિંધૂનું સુવર્ણ સપનું રોળાઈ ગયું છે. શનિવારે બેડમિન્ટનમાં વિમેન્સ સિંગલ્સની સેમિફાઈનલમાં ભારતની સ્ટાર શટલર સિંધૂને તાઈ ઝુ યિંગ સામે પરાજયનો સામનો કરવો પડ્યો છે. સિંધૂએ શાનદાર પ્રદર્શન કર્યું હતું પરંતુ સીધી ગેમમાં તેને 18-21, 11-21થી પરાજયનો સામનો કરવો પડ્યો હતો.\nસેમિફાઈનલમાં પરાજય મળ્યો હોવાના કારણે હવે સિંધૂ ગોલ્ડ કે સિલ્વર મેડલ જીતવાથી વંચિત રહી ગઈ છે. જોકે, હજી તેની પાસે બ્રોન્ઝ મેડલ જીતવાની તક છે. બ્રોન્ઝ મેડલ માટેના મુકાબલામાં સિંધૂનો સામનો ચીનની હી બિંગ જિઆયો સામે થશે.\nવધુ એક મેડલની આશા, ડિસ્ક્સ થ્રોના ફાઈનલમાં કમલપ્રીત- જાણો, ભારત ક્યાં જીત્યું ક્યાં હાર્યું?રિયો ગેમ્સમાં સિલ્વર મેડલ વિજેતા 26 વર્ષીય સિંધૂ માટે તાઈ ઝુ યિંગ વધારે પડકારજનક ખેલાડી રહી છે. યિંગ મોટી ટુર્નામેન્ટમાં હંમેશા શ્રેષ્ઠ પ્રદર્શન કરે છે. છેલ્લા પાંચ વર્ષમાં તેણે તમામ મોટી ઈવેન્ટ્સમાં મેડલ જીત્યા છે. સિંધૂ તેની આક્રમક રમતનો જવાબ આપી શકી ન હતી.\nતાઈવાનની ખેલાડી સામે સિંધૂનો આ 14મો પરાજય છે. સિંધૂ અને યિંગ વચ્ચે અત્યાર સુધી 19 મેચ રમાઈ છે પરંતુ હંમેશા તાઈવાનની ખેલાડીનો હાથ અધ્ધર રહ્યો છે. છેલ્લા ત્રણ મેચમાં સિંધૂને તેની સામે પરાજયનો સામનો કરવો પડ્યો છે.\n'કચરા'માંથી બન્યા છે ટોક્યો ઓલિમ્પિકના મેડલ, ખેલાડીઓને બચકું ભરવાની કરાઈ મનાઈસિંધૂના પરાજય સાથે જ ભારતની ગોલ્ડ મેડલની આશાને મોટો ફટકો પડ્યો છે. અગાઉ જેની પાસેથી ગોલ્ડ મેડલની આશા રાખવામાં આવી રહી હતી તેવી દિગ્ગજ બોક્સર એમસી મેરી કોમ પણ મેડલ જીત્યા વગર ઓલિમ્પિક્સની બહાર થઈ ગઈ હતી. જ્યારે મનુ ભાકર અને સૌરભ ચૌધરી પણ શૂટિંગમાં મેડલના દાવેદાર હતા પરંતુ તેમનું પ્રદર્શન પણ નિરાશાજનક રહ્યું હતું.\nબેડમિન્ટનમાં ભારત પાસે હવે એકમાત્ર બ્રોન્ઝ મેડલ જીતવાની તક છે અને તેનો આધાર સિંધૂ પર છે. મેન્સ સિંગલ્સમાં બી સાઈ પ્રણીત અને મેન્સ ડબલ્સની જોડી ચિરાગ શેટ્ટી અને સાત્વિકસાઈરાજ રાન્કીરેડ્ડી નોકઆઉટ માટે ક્વોલિફાઈ થવામાં નિષ્ફળ રહ્યા હતા.\nજમીન વેચીને પુત્રીને ડિસ્ક્સ થ્રોઅર બનાવી, પણ પિતા ચૂકી ગયા ઐતિહાસિક ક્ષણ Read Next Story\nTokyo Olympics 2020 PV Sindhu vs Tai Tzu Ying semifinal Tokyo Olympics PV Sindhu India Medal Tokyo Olympics Badminton\nWeb Title : tokyo olympics pv sindhu loses to tai tzu-ying in semifinals bronze medal hope still alive


GST પછી સરકારને લૂંટવા વેપારીઓ અજમાવી રહ્યા છે આ ટ્રીક | shopkeepers have started to makeaseparate bill for each shoe of the pair - Gujarati Oneindia\n4 min ago સુરતઃ શોર્ટ સર્કિટના કારણે લાગી હતી આગ, બિલ્ડિંગમાં ફાયર સેફ્ટીના નામે મીંડું\n20 min ago શું આઝમ ખાન સામે ભાજપના લોકોએ જ જયા પ્રદાને હરાવી?\n| Published: Tuesday, July 11, 2017, 13:25 [IST]\n1 જુલાઇથી સરકારે વસ્તુ અને સેવા કર એટલે કે જીએસટીને લાગુ કર્યો. જેના આજ દિવસ સુધી વેપારીઓ ઠેર ઠેર વિરોધ કરી રહ્યા છે. પણ જેને કાળાબજારી કરવી છે તે કોઇને કોઇ રીત શોધી જ લે છે છેતરપીંડી કરવા માટે. અને આવું જ કંઇ બન્યું પણ છે. જીએસટીથી બચવા માટે વેપારી અજીબો ગરીબ ઉપાયો શોધી રહ્યા છે. કોઇ દુકાનદાર એક જોડી કપડાને અલગ અલગ કરીને વેચી રહ્યું છે તો કોઇ તેના અલગ બિલ બનાવીને. તો કપડાના વેપારીઓ દુપટ્ટા અને ડ્રેસને અલગ અલગ રીતે વેચી રહ્યા છે.\nચેન્નઇમાં એક દુકાનદારે એક જોડી ચંપલને બે અલગ અલગ કરીને વેચ્યા અને તેના બે બિલ પણ બનાવ્યા. જ્યારે આ વાત બહાર આવી ત્યારે વેપારીઓની આ છેતરવાની રીતનો ભાંડો ફૂટ્યો હતો. ઉલ્લેખનીય છે કે 500 રૂપિયાના ચંપલ પર5ટકા જીએસટી લાગે છે. જ્યારે તેનાથી વધુની કિંમતના ફૂટવેર પર 18 ટકા ટેક્સ લાગે છે. તેવામાં બે અલગ અલગ બિલ બનાવીને 500 રૂપિયાથી ઓછી કિંમત કરી 18 ટકાની જગ્યા5ટકા ટેક્સ લગાવવા માટે આ ટ્રીક અપનાવી હતી. જો કે આવું ખાલી એક જગ્યાએ જ નહીં અનેક જગ્યાએ અલગ અલગ આઇટમો માટે થઇ રહ્યું છે.\nbusiness gst tax shoe જીએસટી ટેક્સ ચંપલ વેપાર\nshopkeepers have started to makeaseparate bill for each shoe of the pair.\nStory first published: Tuesday, July 11, 2017, 13:25 [IST]


આધાર લિન્ક વગર પાન હવે ગેરકાયદે બની જશે | adhar card pan card - Sambhaav News\nઆધાર લિન્ક વગર પાન હવે ગેરકાયદે બની જશે\nનવી દિલ્હી: જો તમે તમારા પરમેનન્ટ એકાઉન્ટ નંબર (પાન)ને આધાર સાથે લિંક નહીં કરો તો ૩૧ ડિસેમ્બર બાદ તમારું પાનકાર્ડ ગેરકાયદે થઇ જશે. વાસ્તવમાં ઇન્કમટેક્સ રિટર્ન અને પાન માટે આધારને ફરજિયાત કરવાના સરકારના નિર્ણય બાદ તેને ફાઇનાન્શિયલ ટ્રાન્ઝેક્શન માટે જરૂરી નંબર બનાવવાની દિશામાં એક વધુ પગલું ભર્યું છે.\nસરકાર સમગ્ર ફાઇનાન્શિયલ સેક્ટરમાં આધાર આધારિત ‘નો યોર કસ્ટમર્સ’ (કેવાયસી)ને ઇન્ટિગ્રેટ કરવા પર વિચારણા કરી રહી છે. નાણાં મંત્રાલયના એક વરિષ્ઠ અધિકારીએ આ બાબતને સમર્થન આપતાં જણાવ્યું કે સરકાર આરબીઆઇ સહિત તમામ રેગ્યુલેટર્સ સાથે વિચાર-વિમર્શ કરી રહી છે. આધાર કેવાયસી એક ઇન્સ્ટન્ટ, ઇલેક્ટ્રોનિક અને મજબૂત પ્રમાણ ઉપલબ્ધ કરાવે છે, જેનાથી સેવા ઉદ્યોગની પ્રક્રિયા વધુ સરળ બને છે. સરકારે ફાઇનાન્સ બિલમાં એક સુધારા દ્વારા ઇન્કમટેક્સ રિટર્ન ભરવા અને પાન માટે અરજી પર આધારકાર્ડને ફરજિયાત બનાવી દીધું છે.\nજેમની પાસે પહેલાંથી જ આધારકાર્ડ છે તેમણે કોઇ પણ ફાઇનાન્શિયલ ઇન્ટરમિડિયરી (નાણાકીય મધ્યસ્થી) દ્વારા પોતાના અંગૂઠાના નિશાનને ઉપલબ્ધ કરાવવું પડશે. તેને સંબંધિત સેક્ટરની રિપોર્ટિંગ એન્ટિટીને આપવામાં આવશે, જે યુઆઇડીએઆઇ ડેટાબેઝ દ્વારા વેલિડેટ કરશે. આ ડેટાના આધારે એક યુનિક સી-કેવાયસી નંબર જનરેટ થશે. આ નંબરનો ઉપયોગ બેન્ક, વીમા સહિત તમામ ફાઇનાન્શિયલ પ્રોડક્ટ માટે કરાશે.\nરાહુલ પરના પથ્થરમારાના વિરોધમાં આજે દેશભરમાં કોંગ્રેસની રેલીઓ\nમનરેગા યોજનાઃ એક દાયકા બાદની ગુજરાતની સ્થિતિ\nસાધ્વી પ્રાચીને જાનથી મારી નાખવાની ISISની ધમકી\nનિમ્રત કૌર છે વિદ્યાની મોટી ફેન